open-index/open-wikipedia-markdown huggingface dataset:
何珮珊

**何珮珊**（，）係香港海關前任關長，2021年10月上任，係香港第一位女海關副關長同女海關關長。

## 簡歷
何珮珊喺1991年2月加入香港海關任職海關督察，2013年晉升為高級監督，2017年晉升為助理關長，2019年晉升海關副關長。佢曾經喺1999年、2003年同2005年三次獲授香港海關助理關長嘉許狀，2009年獲頒香港海關長期服務獎章，2016年獲頒第一加敘勳扣，並喺2017年獲頒香港海關榮譽獎章。

### 海關關長
2021年10月17號，中華人民共和國國務院根據香港特別行政區行政長官林鄭月娥嘅提名同建議，任命何珮珊爲海關關長，同時免去鄧以海嘅海關關長職務，21號公佈同生效，成為第一位做香港海關首長嘅女人。

佢喺10月21號嘅就職典禮係2021年修訂《國旗及國徽條例》後嘅第一個主要官員就任宣誓儀式，所以做咗首位喺中華人民共和國國徽下宣誓就任嘅主要官員。儀式過後，佢同記者講澳洲嘅龍蝦喺香港走私去中國大陸會破壞中國對澳洲實施嘅貿易限制，仲會危害國家安全，海關會加強打擊。由於中國政府一直只係用公共衛生同檢測原因借機拖時間或唔畀澳洲龍蝦入口，何因為咁做咗第一個承認中國向澳洲實施經濟制裁嘅中方官員。隨後，澳洲外交貿易部部長丹·特漢就何珮珊嘅言論要求北京當局講明係咪對澳方做緊貿易限制。事後，佢喺接受香港中聯辦旗下《文匯報》專訪期間聲稱食物安全係國家安全之一，話自己嘅言論俾人扭曲咗，外間有關嘅說法係誤導公眾同醜化海關。

## 屋企
何珮珊老公係香港政府政制及內地事務局長、候選人資格審查委員會官守成員、入境事務處前處長曾國衞。兩人喺2003年至2004年借調保安局期間喺辦公室朝夕相對，漸生情愫。兩人喺2007年結婚，當時曾國衞派駐北京，由何珮珊一腳踢籌備婚禮，婚後一直各有各忙，冇蜜月旅行，亦冇計劃生細路。

## 參考

## 出面網頁
*海關關長 何珮珊, CMSM
馬來西亞人口販賣

**馬來西亞人口販賣**（，）係指馬來西亞人口販賣嘅情況。

馬來西亞係人口販賣婦女同細路嘅目的地，喺較小程度上係人口販賣受害者嘅來源國同過境國，特別係強迫賣淫嘅條件以及強迫勞動嘅男人、婦女同細路。受害者大多數嚟自印尼、尼泊爾、印度、泰國、中國、菲律賓、緬甸、柬埔寨、孟加拉、巴基斯坦同越南，佢哋希望移民到馬來西亞尋求更大經濟機會，其中一啲係佢哋後來不得不喺佢哋嘅僱主、職業中介或非官方勞務招聘人員手中勞動或借債，其中一啲人會喺佢哋嘅僱主、就業代理或者非正規勞動力招聘人員嘅手中遇到強迫勞動或者債務束縛。

## 參考
神的女主角

《**神的女主角**》（**Be My Goddess**）係香港電視娛樂製作嘅真人騷節目，由陳海寧、鄭伊琪、盧瀚霆主持，2021年11月1號到11月19號逢禮拜一到五 22:30－23:00 喺ViuTV播。節目內容係公開招募盧瀚霆一首新MV嘅女主角嘅過程，最後贏咗嘅參加者鍾咏諭有得同盧瀚霆一齊拍《不可愛教主》新版本MV。

## 每集一覽

## 出面網頁
*ViuTV：神的女主角

## 電視節目變遷
海床

（）係指個海最底嘅部份，可以有好多生命活動。例如唔少海洋動物都興匿埋喺海床啲沙嗰度嚟避開獵食者（例子有八爪魚）。
## 睇埋
*深海
*河牀
海藻林

**海藻林**（）係指海帶目植物生得好密嘅地方，好似係水底嘅樹林噉，會有好多海洋生物住喺入面。
香港秘密搜查官

《**香港秘密搜查官**》（**The Investigations of Hong Kong Secrets**）係香港電視娛樂製作嘅真人騷節目，由劉諾衡執導，「無制限OT編集団」製作，陳漢娜、徐㴓喬、葉振弘主持，2021年11月1號到11月19號逢禮拜一到五 23:00－23:30 喺ViuTV播。節目主持會上山落海調查香港一啲神秘嘢，譬如UFO。

## 每集一覽

## 出面網頁
*ViuTV：香港秘密搜查官

## 電視節目變遷
月光光殺清光

《**月光光殺清光**》（）係一套美國砍殺電影，由大衛·高登·格連執導，並由丹尼·麥布碧同史葛·鐵姆斯共同撰寫劇本。呢套電影係2018年電影《月光光新慌慌》嘅續集、「月光光心慌慌」系列嘅第12部作品。主演包括占美李寇蒂斯、茱蒂·吉兒、、安東尼·米高·荷、同尼克·卡索。

《月光光殺清光》喺2021年9月8號登上第78屆威尼斯影展舉行全球首映，2021年10月15號喺美國院線上映。續集《月光光新慌慌3》預定喺2022年10月14號喺美國上映

## 參考

## 出面網頁
* 
* 
* 
* 
* 
* 
* 
* 
* 
*
保安群組、裝修群組

「**保安群組**」，或者叫「**醫觀酒店保安群組**」、「**隔離酒店保安群組**」 、「**酒店保安群組」**，係指喺2021年9月下旬到10月下旬武漢肺炎澳門疫情入面，6個保安喺用作隔離酒店用途嘅金皇冠中國大酒店俾一名從外國返嚟澳門、入住嗰間酒店隔離嘅土耳其籍澳門居民 (第64例) 傳染，經過病毒基因排序後證實呢個群組感染咗Delta變種病毒株。

「**裝修群組**」，或者叫「**裝修工人群組**」， 因為兩個群組曾經有兩個患者（第66例同第74例）一齊搭過同一部澳門25號巴士嘅車並且摸過同一條扶手而受到交叉感染，至今裝修群組總共有6個人染咗武漢肺炎，經過病毒基因排序證實同「**保安群組**」相同。此外，「**裝修群組**」揭發咗兩個越南籍外地僱員第74例同第75例確診患者係黑工。 

呢次疫情導致澳門特區政府系9月下旬、10月上旬同10月下旬，開展咗兩次全民核酸檢測計劃、一次重點區域核酸檢測計劃，對裝修、洗衣、保安工種嘅所有員工、尼泊爾籍同越南籍嘅外勞進行重點人群開展高頻次核酸檢測計劃；並開展咗分區防控精準方案，對多個確診者居住地方進行圍封，包括澳門半島沙梨頭麻子街、內港十月初五日街附近、高士德皇宮大廈同金多利花園、祐漢祐漢新村順利樓、黑沙環新美安大廈第一期、錦興大廈同御景灣或周邊嘅住宅大廈，以及路環平民村全村做咗紅碼區或者黃碼區。民防行動中心由9月25號凌晨12點鐘開始到10月15日中午12點鐘，宣佈全澳門進入「即時預防狀態」。截至11月17日，兩個群組全部人好返，呢次疫情總共有13人確診。

## 經歷
### 保安群組
9月24號凌晨，新增第64例確診個案，係呢次疫情兩個群組嘅**感染源頭**，患者係31歲男性，土耳其籍澳門居民。患者由土耳其出發經新加坡轉機，佢喺9月18號入境澳門，入境時病毒檢測係陰性，抗體檢測結果符合疫苗接種後表現。入境後送去金皇冠中國大酒店隔離醫學觀察。23號夜晚病毒檢測驗出陽性，CT值顯示病毒量大，提示為新近感染。同日夜晚，新增第65例確診個案，患者係27歲尼泊爾籍男性，任職金皇冠中國大酒店保安，喺第64例確診個案後隨即要求呢間酒店嘅保安、清潔同相關人員進行核酸檢測，結果兩名保安喺病毒檢測呈陽性，被當局列為輸入關聯個案。由於呢三宗案例，澳門特區政府隨即宣佈自9月25號零時起，進入即時預防狀態，同日開始全民檢測。

9月28號，作為醫學觀察酒店用途嘅金皇冠中國大酒店再多三名保安人員確診，為澳門第68例至第70例確診個案。同日夜晚，酒店保安群組再新增一例確診。第71例確診患者係38歲男性，喺金寶來酒店任職外判保安。患者喺2021年4月24號同6月14號已經喺中國大陸接種一劑國藥滅活疫苗同一劑科興滅活疫苗。患者因同第65、66例患者已經被列為共同軌跡人士，所以喺9月25號開始已經喺酒店進行隔離醫學觀察，獨自一人喺房，唔使做嘢同無接觸其他工作人員。佢喺9月22同24號嘅核酸檢測顯示結果係陰性，28號經核酸檢測顯示結果為陽性而確診。患者無任何不適症狀，已經安排到公共衛生臨床中心進一步診治。

### 裝修群組
10月4號，澳門ー共新增3宗個案。第72宗確診個案患者係46歲男性，佢係裝修工人，住喺珠海斗門，曾經租住澳門英皇酒店、金沙酒店同維多利亞酒店，9月28號同30號核酸檢測顯示結果係陰性，喺10月4號經核酸檢測顯示結果係陽性而確診。患者喺2021年4月17號同6月10號已經喺澳門接種兩劑國藥疫苗。應變協調中心表示，患者無任何不適症狀，已經安排到公共衛生臨床中心進一步診治。原定喺10月4號澳門同珠海之間嘅關口從新開放亦要煞停，同日開始再一次全民檢測，同上一次只係隔一個禮拜。之後，喺同日夜晚再多一人確診武漢肺炎，患者係52歲男士，中國大陸僱員，係第72宗個案46歲裝修工人嘅同事。呢排兩名患者有一齊工作，第73宗個案患者住喺澳門祐漢新邨順利樓。9月26號同30號核酸檢測結果係陰性，患者喺2021年分別喺7月3號同8月3號已經喺澳門接種兩劑國藥疫苗。之後，再喺同日夜晚新增多一宗個案，第74宗個案係一位40歲越南藉工人，曾經同第72宗同第73宗裝修工人一齊做嘢。佢喺9月25號核酸檢測結果為陰性。患者喺2021年9月15號喺澳門接種一劑國藥疫苗，已經安排到路環高頂臨床中心診治。

10月5號，再新增一宗個案，患者係一位42歲越南籍女僱員，係10月4號兩名確診中國大陸藉裝修工人嘅密切接觸者，佢喺10月5號經核酸檢測顯示結果呈陽性而確診。佢已經完成接種兩劑國藥疫苗，無任何不適症狀。另外，澳門行政公職局向公共部門發出指引，為減少疾病擴散嘅風險，免除公共行政工作人員喺今日開始至星期四期間返工，但係同時指出，公共部門嘅領導應該採取適當措施，確保因本身嘅性質而應經常對公眾提供服務嘅正常運作。

之後，協調中心經調查發現喺10月5號記者會入面，第66例嘅隔離酒店保安員同第74例裝修工人喺9月24號曾經乘坐同一班次巴士，兩人喺車廂入面共處14分鐘，由於佢哋企嘅位置接近，又曾經揸過同一扶手，唔排除佢哋受到感染，所以認為「裝修群組」同「保安群組」病毒基因係同一個病毒來源。

應變協調中心喺10月8號深夜發出公佈，澳門新增兩宗確診。當中，第76宗係中國藉外僱員工53歲男士，裝修工人，同第75例患者住喺同一單位；佢喺9月27號、10月5、6同7號嘅核酸檢測結果都係陰性，由於被列為第75宗嘅密切接觸者，所以喺10月4號接受隔離觀察，佢曾經喺5月31號喺澳門接種一劑國藥疫苗。

第77宗係49歲女性，一名越南籍外僱家務助理，係第75宗患者朋友；患者喺9月25號、10月4、5、6同7號嘅核酸檢測結果係陰性，由於被列為第75宗個案嘅密切接觸者，已經喺10月5號接受隔離觀察，10月8號經核酸檢測陽性而確診。患者喺7月1同30號接種咗兩劑國藥疫苗。由於第77宗個案嗰位家務助理住喺御景灣第三座，所以御景灣所有居民即時實施只進不出措施，衛生局將會喺10月9號朝早8點為大廈內居民進行核酸檢測，直至核酸檢測係陰性先畀離開。

## 註

## 攷

## 拎
* 澳門特別行政區政府新型冠狀病毒感染應變協調中心疫情專頁
少女蝶

《**少女蝶**》係英皇娛樂旗下音樂家唱片為3T推出嘅合輯EP，3T成員包括鄭希怡（Yumiko）、劉思惠（Maggie）同埋蔣雅文（Mandy）三位第二代英皇三小花，隨後再從中選取一位外界反應比較好嘅作個人發展。七首歌之中，有六首係三位成員嘅個人獨唱歌曲，最後一首係唯一一首以3T名義推出嘅合唱歌《旋轉樂園》，當時係爽浪無糖香口珠廣告歌，喺該電視廣告中，三女着住泳衣喺水上樂園玩旋轉滑梯，紫色泳衣鄭希怡代表當時新推出嘅黑加侖子味、藍色泳衣劉思惠代表原味、黃色泳衣蔣雅文代表檸檬蜜糖味，當時電視廣告播放率唔錯。

## 曲目

## 文化影響
鄭希怡嘅《相對濕度》一曲推出後，當時大受歡迎，呢首歌亦成為咗鄭希怡嘅首本名曲。有啲人後來仲惡搞咗呢首歌，包括：

* 喺2004年，I Love U Boyz（艾粒）推出專輯《我想買隻I Love You Boyz》，其中第一主打就係惡搞《相對濕度》嘅《我我我我我有胸部》，內容講述男人要練大隻。而呢個惡搞版本去到17年後，都仍然有唔少樂迷記得。
* 喺2021年10月，香港行政長官林鄭月娥被報道喺禮賓府仆親入院。經歷香港反送中運動，北京單方面強行訂立《港版國安法》，大幅度削減直選議席比例同埋設立候選人資格審查等風波，林鄭月娥嘅民望一直插水。不時諷刺時事嘅網絡創作人睛天林就惡搞咗《相對濕度》一曲，推出新歌《仆了係度》，揶揄林鄭除咗個人仆親，連民望都仆。

## 參考
馬來西亞性交易

**馬來西亞性交易**（）係發生喺馬來西亞嘅一種人口販賣，目的係性剝削同奴役。馬來西亞係性交易嘅來源國、目的地國同過境國。馬來西亞嘅性交易受害者包括國內所有族裔同外國人。細路、農村地區同/或者貧困人口、少數民族、移民同難民容易受到傷害。馬來西亞公民，特別係婦女同女仔，已經將性交易到亞洲同其他大洲嘅唔同國家。好多人被迫賣淫或者結婚以及做唔公平嘅工作。受害者受到威脅同遭受身心虐待。佢哋喺畀人強姦期間感染到性病。有啲被迫出現喺網上色情電影入面。肇事者通常成為犯罪集團嘅一部分或者同佢哋共謀。佢哋越嚟越多利用互聯網嚟欺騙受害者。

馬來西亞政府應對性交易備受批評。腐敗同有罪唔罰現象猖獗。亦有部分官員同警察參與人口販賣。執法部門亦未能確定受害者同其他販運跡象，並將嗰啲案件視為違反移民規定。即使做過努力打擊過人口販運，例如進行過公共服務公告，但係進展受到邊境管理不善、對受害者保護不力、執法實踐不足、信心不足同其他因素所限制。

## 參考
美女與野獸 (搞清楚)

《**[[美女與野獸]]**》係源自法國嘅童話故仔，改編作品包括：
*美女與野獸 (1991年電影)
*美女與野獸 (2017年電影)
幻想曲 (搞清楚)

**[[幻想曲]]**係種樂曲，亦可以係：
*幻想曲 (電影)，1940年美國迪士尼動畫電影
*幻想曲2000，2000年美國迪士尼動畫電影
幻想曲 (電影)

《**幻想曲**》（***Fantasia***）係套1940年美國迪士尼動畫電影，由七段古典音樂配搭嘅動畫組成。
美女與野獸 (1991年電影)

《**美女與野獸**》（***Beauty and the Beast***）係套1991年美國迪士尼動畫電影，取材自童話《美女與野獸》。

套動畫片嘅音樂攞到奧斯卡金像獎最佳原著配樂、最佳歌曲兩項大獎，亦係少數獲奧斯卡金像獎最佳影片提名嘅動畫片。

## 故仔
睡公主 (1959年電影)

《**睡公主**》（***Sleeping Beauty***）係套1959年美國迪士尼動畫電影，取材自童話《睡公主》。
塞格德

**塞格德**（）係匈牙利嘅第三大城，僅次於布達佩斯同德布勒森，係瓊格拉德州首府，匈牙利東南部嘅中心城市。人口大約16萬。
帕維亞

**帕維亞**係意大利倫巴第大區帕維亞省嘅首府，人口大約7萬。佢喺572到774年做過倫巴第王國首都。
創造101

**創造101**（英文：Produce 101）係一個中國2018年嘅選秀電視節目，由騰訊視頻製作，原版係韓國節目PRODUCE 101。

101名選手入面，最終會選出11名勝出者，佢哋之後會同企鵝影視同埋哇唧唧哇簽下兩年合約，期間唔可以參與本來所屬公司安排嘅活動。

## 關於改編安排
雖然節目本來來自韓國，但制度上加入咗唔少變化，例如踢館賽制、導師可以決定「c位」、導師分組戰、旁聽生制度同埋俾旁聽生可以有再PK權利等橋段。

## 事件
### 俾陳芳語投訴侵犯人權同逼佢認做中國人
臺灣歌手陳芳語話過，佢喺2018年參加呢個節目嘅時候，面對唔少唔愉快事件，包括製作組侵犯佢人權私隱、偷拍佢同其他女性參加者換衫、講咗自己唔食肉但依然畀佢食兔肉、純粹為節目效果唔畀佢同其他參加者睏覺，同埋逼佢認做中國人。佢話等到俾人淘汰之後好開心。

## 參考
In His Name

《**In His Name**》係香港歌手衛蘭的第11張音樂專輯，喺2019年9月24號推出。呢隻亦係一隻福音專輯。

## 曲目

## 專輯派台歌曲成績

## 參考
化學勢

**化學勢**（英文：**chemical potential**）喺熱力學上係指一場化學反應或者相變（兩者都涉及粒子數起變化）當中吸收或者釋放嘅能量。例如有好多化學反應都會釋放熱（以熱嘅形式釋放能量）。

## 睇埋
*熱力學
*化學反應
## 攷
消費者債

**消費者債**（英文：**consumer debt**）係指消費者（而唔係啲企業或者政府）總共爭落嘅錢，例如係信用咭爭咗幾多錢或者爭咗幾多助學貸款呀噉。有關消費者債嘅數據會反映個經濟體入面啲消費活動係點嘅樣。

## 睇埋
*信用
*投資
## 攷
僱傭合同

**僱傭合同**（英文：**employment contract**），又叫**僱傭合約**，係指一份喺勞工法之下講明僱主同打工仔兩者分別有咩權利同責任嘅合同。

## 睇埋
*僱傭
理財計劃

（）係一種專業，負責向啲客提供有關個人理財同投資等事務嘅建議。**理財計劃師**就係專業做呢樣嘢嘅人。
## 步驟

做理財計劃大致上有以下呢啲步驟：
#**評估狀況**：要睇勻嗮反映個客嘅財務狀況嘅資訊－包括係佢嘅資產負債表同損益表呀噉；資產負債表會列出嗮嗰個人嘅資產（包括咗股票、儲蓄戶口入面嘅錢、不動產同汽車... 等等）同埋佢有啲咩負債（包括咗信用咭爭幾多錢同供樓... 等等），而損益表會講明個人喺一段時間內賺到幾多錢同有乜使費；有齊呢啲資訊喺手，就可以清楚噉評估個客嘅財務狀況。
#**設立[[目標]]**：個人要諗定一啲明確嘅目標，例如「賺多啲錢」唔係一個明確嘅目標，而「喺 65 歲退休，到時自己資產值 5,000,000 文美金」就係一個明確嘅目標；喺現實應用上，做理財嘅人好多時會有短期同長期嘅目標，短期嘅目標可能係想「到咗今年 6 月就儲夠錢買部新嘅手提電腦」，而長期嘅目標可能係講想退休嗰陣有幾多幾多資產。
#**制定計劃**：個人要諗好跟住落嚟啲使費或者投資要點安排，包括諗好嗮用咩方法嚟做投資同埋每種方法投資幾多資產，例如講明每個月嘅入息有幾多 % 嘅要攞去投資，當中嗰啲投資用嘅錢有幾多 % 嘅攞嚟買股票同要買邊隻股票，又有幾多 % 嘅要攞嚟買外匯同要買邊隻外匯... 呀噉（預算）。
#**實行計劃**：按第 4 步入面度好咗嘅計劃嚟行事。
#**重新評估**：評估個計劃有冇實行好同埋係咪一如意料噉達到目標。
上述嘅步驟就噉睇好似好簡單噉，但查實可以涉及好撈絞嘅程序，例如諗投資就實要計啲風險相關嘅嘢，所以有唔少人喺做理財計劃嗰時都會請理財計劃師或者律師等嘅專業人士幫手。
## 註釋

## 睇埋
*實際價值
*財務管理
*金融學
## 攷
蒸氣量

**蒸氣量**（**vapor quality**）係指一團混合物當中有幾多百分比嘅質量係蒸氣。

## 睇埋
*理想氣體
## 攷
教主

**教主**可以係：
*一個宗教嘅阿頭
*香港男歌手盧瀚霆嘅稱號
*四大教主，臺灣女藝人蔡依林、張韶涵、王心凌同楊丞琳嘅稱號
甘大滋

**甘大滋**（，又寫做**甘大支**、**甘大枝**）係隻日本餅乾，由日本嘅三矢（三ツ矢製菓株式会社）出產，香港地區就由四洲集團代理。

甘大滋一般用紙盒包裝，入面有幾袋包裝，每包入面有幾條長而幼身嘅餅乾條，除咗原味之外亦有其他口味，譬如沙律味、朱古力味。
信用

**信用**（英文：**credit**）喺金融上係指一方為另一方提供錢或者第啲資源，同時提供嗰方冇得即刻攞返啲錢或者資源，但佢信賴對方遲吓會還返一啲最少有同等價值嘅嘢俾自己。

例如信用咭噉，一張信用咭係由一間（通常）銀行發俾一位消費者嘅，每當位消費者碌張咭俾錢買嘢嗰時，銀行會負責俾錢，同時佢相信自己第時可以攞返最少同等量嘅錢（信攞住張咭嘅人會還錢），而令到間銀行信自己會攞得返啲錢嘅嗰樣嘢就係嗰位消費者嘅信用。

## 睇埋
*信用咭
*信用狀
## 攷
粒子數

**粒子數**（英文：**particle number**，N）係指一個熱力學系統入面有幾多粒粒子。
## 睇埋
*熱力學
*化學勢
## 攷
聖保羅足球會

**聖保羅足球會**（），係巴西聖保羅嘅一間職業足球球會，喺1930年成立，依家踢緊巴西甲組足球聯賽‎。
法林明高體育會

**法林明高體育會**（）簡稱**法林明高**，係巴西里約熱內盧嘅一間職業足球球會，喺1895年成立，依家踢緊巴西甲組足球聯賽‎。

## 睇埋
*法林明高體育會籃球隊
史浩克零四足球會

**史浩克零四足球會**（）簡稱**史浩克零四**，係德國蓋爾森基興嘅一間職業足球球會，喺1904年成立，依家踢緊德國乙組足球聯賽‎。

## 連出去
*官方網站
基輔戴拿模足球會

**基輔戴拿模足球會**（）簡稱**基輔戴拿模**，係烏克蘭基輔嘅一間職業足球球會，喺1927年成立，依家踢緊烏克蘭超級足球聯賽‎。

## 連出去
*官方網站
小保加體育會

**小保加體育會**（），簡稱**小保加**，係阿根廷布宜諾斯艾利斯嘅一間職業足球會，喺1905年成立，依家踢緊阿根廷甲組足球聯賽‎，佢哋同河床體育會、獨立體育會被稱為阿根廷三大足球班霸。
## 睇埋
*小保加體育會籃球隊
## 出面網頁
* 

類:布宜諾斯艾利斯
轉移支付

**轉移支付**（英文：**transfer payment**），又或者叫**政府轉移**（**government transfer**），係政府做收入再分配常用嘅一種做法，指政府直接俾錢或者第啲資源，途中政府唔會攞到任何嘅貨或者服務，簡單講大致上即係政府俾錢但唔攞返任何嘢。

社會福利同補貼都係轉移支付嘅類型。

## 睇埋
*經濟政策
## 攷
SUSS

**SUSS**可以係以下機構嘅縮寫。
*新加坡新躍社科大學
*德國半導體公司SÜSSMicroTec SE
新躍社科大學

**新加坡新躍社科大學**（英語：Singapore University of Social Sciences，縮寫：SUSS），簡稱躍大，係星加坡一間公立應用研究型大學，坐落喺金文泰區。

## 碎料
由於新加坡新躍社科大學嘅教學模式偏向要求學生自學，所以有啲人會揶揄佢係「Singapore University of Self Study」，甚至有人攞呢個名喺英文維基百科惡搞。

## 參考
金文泰 (新加坡)

**金文泰**，或者叫做**金文泰新鎮**，係星加坡西南部嘅一個住宅區。佢北面係武吉巴督新鎮，東北面係武吉知馬，東面係女皇鎮新鎮，西面係裕廊新鎮。

## 交通

* 金文泰地鐵站
桂坑尾

**桂坑尾**（）喺乳源必背鎮嘅必背支流最㞘位嘅山度，係廣東韶關嘅一條自然村，因為入面有個大嘅梯田響度，就有咗「金梯田」同「韶關版張家界」嘅花名。

到條個村除咗係睇到嗮天然奇石景觀，仲可以戶外徒步同影到唔少靚相。

類:乳源自然村
狀態方程式

喺熱力學上，一條**狀態方程式**（英文：**equation of state**）係指一條將啲狀態變數（描述一個動態系統嘅變數，喺熱力學上常用嘅有壓力同溫度呀噉）之間嘅關係表達出嚟嘅方程式。

## 睇埋
*熱力學系統
*熱力學平衡
狀態變數

一個**狀態變數**（英文：**state variable**）係指一個描述個動態系統嘅其中一個特性嘅變數。例如描述天氣嘅變化嗰陣，一個可能嘅狀態變數就係溫度。

## 睇埋
*狀態方程式
## 攷
簡化性質

**簡化性質**（英文：**reduced properties**）係熱力學計數有陣時會用到嘅一個概念。一隻流體嘅簡化性質係一柞狀態變數除以嗰隻流體喺臨界點嗰陣嘅相應變數數值。

例如簡化壓力（p_{\rm r}）就係：
:p_{\rm r} = {p \over p_{\rm c}}
當中 p 係隻流體處於嘅壓力，而 p_{\rm c} 就係隻流體喺臨界點嗰時嘅壓力。

## 睇埋
*熱力學系統
*熱力學
## 攷
利華古遜足球會

**利華古遜足球會**（）係德國利華古遜嘅一間職業足球球會，喺1904年成立，依家踢緊德國甲組足球聯賽‎。

## 榮譽
*德國甲組足球聯賽‎冠軍：2024年
*德國盃冠軍：1993年、2024年
*德國超級盃冠軍：2024年

## 參考


## 連出去
*官方網站
Tyson Yoshi

**Tyson Yoshi**（），本名**程浚彥**（），係香港男歌手同Rapper，2018年出道。

## 演出

### 電視節目（HOY TV）
*2023年：《去邊啊Do姐》嘉賓主持

### 音樂會
*2021年：拉闊音樂會 風火雷電（同林家謙、姜濤、柳應廷一齊演唱）

## 出面網頁
*
*
*
脫離同性戀

**脫離同性戀**又叫做**去同性戀**（）、**出埃及運動**（）、**性傾向治療**（）、**性傾向修復**（) ，係指通過勸導、祈禱或者其他方式改變同性戀者性傾向嘅運動、組織或者療法。

出埃及運動團體通常會自稱同性戀輔導組織，因為佢哋相信同性戀者通過佢哋嘅輔導、勸導，喺經過祈禱或其他方式嘅治療之後，可以成功轉變成異性戀者或者離棄同性戀。佢哋嘅理念通常包括：以基督教信仰為基礎，輔助開同性戀性傾向上掙扎嘅人士；為決定改變性傾向嘅同性戀者，提供幫助同輔導。

有啲出埃及運動嘅參與者會自稱為「前同性戀」，佢哋聲稱通過輔導、代禱服侍、舉辦支持小組等方式將性傾向從同性戀變做異性戀。不過，呢啲做法嘅正當性，仍然備受爭論。
聖經博物館

**聖經博物館**（）係荷蘭阿姆斯特丹嘅一間博物館。

## 收藏
博物館收藏咗聖經同其他猶太教同基督教嘅宗教物品，包括荷蘭印刷最古老嘅聖經（1477年代爾夫特聖經）同1637年荷蘭文聖經第一版。重有庫姆蘭嘅死海古卷摹本，包含以賽亞書。

博物館亦收藏19世紀發現嘅古埃及考古文物：油燈、泥板、陶器、錢幣碎片，令人認識古埃及人宗教生活嘅印象。

呢度重有古代猶太聖殿嘅模型，包括所羅門聖殿同希律聖殿嘅模型，以及19世紀嘅會幕模型，裏面有希伯來聖經描繪嘅約櫃。展覽其中一部分係「兒童故事閣樓」，利用光同聲音講述聖經故事，場景包括埃及、耶路撒冷同曠野。

## 建築
自1975年以嚟，呢間博物館設喺阿姆斯特丹嘅紳士運河旁邊嘅兩座歷史建築之內。其中包括荷蘭保存最完好嘅17世紀廚房。

## 歷史
2009年，呢間博物館得到荷蘭嘅彩票運營商嘅資金支持，獲得所謂嘅範諾德韋克宗教書籍藏品。

博物館喺1852年成立，喺2002年慶祝成立150週年，卑雅特歷絲出席。部分由於受歡迎嘅臨時展覽同大規模修繕，2001年至2002年間，遊客人數增加咗40％，2006年超過咗47,000人。

## 畫廊

File:On the display in Bijbels Museum Amsterdam.JPG|基督潔淨聖殿（1650）
File:Erection of the cross painting on the display in Bijbels Museum Amsterdam.JPG|豎立十字架 （1683）
File:The ministry of John the Baptist on the display in Bijbels Museum Amsterdam.JPG|施洗約翰盡職（1606）
File:The Resurrection of Christ on the display in Bijbels Museum Amsterdam.JPG|基督復活（1607-1669年）
File:Moses appointing the seventy elders painting on the display in Bijbels Museum Amsterdam.JPG|摩西任命七十個長老（1735）
File:Holy Family painting on the display in Bijbels Museum Amsterdam.JPG|聖家（1650）
File:River landscape with the Good Samaritan painting on the display in Bijbels Museum Amsterdam.JPG|好撒瑪利亞人（1617）


## 參考
金文泰站

**金文泰站**（，代號**EW23**）係星加坡地鐵東西綫上嘅地下鐵站，位於星加坡本島金文泰規劃區。

## 出面網頁

*
五桂山 (中山)

**五桂山**係中華人民共和國中山市最高嘅山，海拔531米，喺五桂山區。

類:廣東嘅山
類:中山地理
Rasul Boqiev

**Rasul Boqiev**（，）係塔吉克柔道運動員。佢喺2008年夏季奧林匹克運動會柔道比賽男子73公斤級度攞到銅牌，係塔吉克頭一嚿奧運獎牌。

## 參考

## 出面網頁

類:柔道運動員
夏達華聖經世界

**夏達華聖經世界**（）又稱為**夏達華聖經文物博物館**，係香港一間以《聖經》為主題嘅博物館，喺香港新界粉嶺崇謙堂村5A。目的係幫助信徒走入《聖經》嘅場景，親自體會《聖經》裏面嘅山川氣候、風俗文化，親手觸摸同《聖經》有關嘅文物同植物，從而重塑《聖經》嘅故事，令信徒更加了解《聖經》嘅教導。

## 文物展館
2004年，一位夏達華研道中心嘅導師 Peter Wong 從以色列買返嚟嘅一盞油燈開始，呢件文物幫助信徒能夠睇到聖經古代世界，喺之後嘅十年之間導師陸續搜集同聖經有關嘅文物同仿製品，將住所佈置成為一間聖經教室，又喺天台種植各種聖經植物，喺週末開放畀人參觀，聖經世界嘅雛型逐漸形成，跟住開始為聖經教室搵一個獨立嘅場所。

2014年成功喺粉嶺崇謙堂村物色到一間私人住宅，佔地二萬六千尺，起咗兩幢建築物，一幢為一層高、面積一千五百尺，另一幢為兩層高、每層五百尺，戶外係一大片花園草地，加上崇謙堂村有著深厚嘅基督教歷史，實在非常適合作為聖經世界嘅地方。經過兩年嘅資金籌集、買地同工程，聖經世界喺2016年10月正式開放。聖經世界現時有一間文物展館同一個聖經植物培植場。

展館分為五區，館內收藏同聖經有關嘅文物同仿製品共有五百幾件。
*會堂
*舊約展館
*新約展館
*藏經閣
*模型室

## 聖經花園
導師走訪過以色列、敍利亞、黎巴嫩、土耳其、埃及等地方，又參觀過以色列嘅植物花園，之後為咗對聖經提及過嘅植物作出更深入嘅研究，就引入一啲品種，喺自己住所嘅天台培植。
 
根據統計，全本聖經提及嘅植物品種多達二百五十五種，但係喺過去一個世紀，好少有人對聖經嘅植物有系統嘅研究，而家希望信徒應該認真噉去探討呢個課題。自2008年到今日，由天台培植到而家嘅溫室同花園，由品種研究到品種繁殖，經歷過無數次嘅失敗同嘗試，直到今日成功培植嘅品種有五十幾種。

## 參觀須知
### 預約參觀
夏達華聖經世界只接受團體網上預約，免費入場，唔接受冇預約嘅臨時到訪。

每次申請，只可以選擇其中一個部分。若果少過或多過限定人數，申請有機會被取消。
*「聖經文物展館」每團人數為12至25人
*「聖經植物」每團人數為10至15人

參觀大概需時三個鐘，包括兩個半鐘嘅導賞同半個鐘嘅自由時間。

### 注意事項
*若果係學校團體申請，只接受中學或以上學院申請。參觀當日必須有至少1位老師在場，而嗰位老師必須係申請人。
*由於導賞內容涉汲文化、歷史同地理，所以參觀者需要有一定程度嘅理解能力同專注力。因此，建議參觀者最好年滿12歲，若果要帶11歲或以下嘅細路去，請由家長陪同並且自行照顧。

## 出面網頁
*
*
信用額度

**信用額度**（英文：**line of credit**）係指由一間金融機構（例如一間銀行）發俾一個政府、一間企業或者一個個人投資者嘅信用。

例如信用咭就係發俾個人（通常）嘅一種信用額度。

## 睇埋
*信用
## 文獻
*
等熵過程

喺熱力學上，**等熵過程**（英文：**isentropic process**）係指絕熱質而且完全可逆嘅過程。

喺一場等熵過程當中，啲作功完全冇摩擦力，而且冇任何熱或者物質離開或者進入個系統（絕熱質），所以成個系統嘅熵會完全唔變。等熵過程係一種高度理想化嘅概念模型，現實世界當中唔會發生。

## 睇埋
*熵
*熱力學第二定律
## 攷
等焓過程

喺熱力學上，**等焓過程**（英文：**isenthalpic process**）係指唔涉及焓變化嘅熱力學過程。

## 睇埋
*等溫過程
*焓
準靜態過程

喺熱力學上，**準靜態過程**（英文：**quasi-static process** / **quasi-equilibrium process**）係一種過程，指場過程發生得夠慢，個系統能夠一路保持住內部熱力學平衡嘅狀態。

## 睇埋
*熱力學平衡
## 攷
新亞歷山大圖書館

**新亞歷山大圖書館**（）係一座圖書館，喺亞歷山大港，喺2002年起好，為咗重建古代最大圖書館亞歷山大圖書館而起嘅。
傑內大清真寺

**傑內大清真寺**係馬里一座清真寺，喺傑內，而家存在嘅建築主要喺1907年起好，1988畀聯合國教科文組織列做世界文化遺產。
卡納克神廟

**卡納克神廟**係埃及一座神廟，喺底比斯古城，估計喺公元前2000年就已經起好，1979年畀聯合國教科文組織列做世界文化遺產。
拉利貝拉

**拉利貝拉**係埃塞俄比亞北部一座古城，以岩石鑿出嚟嘅教堂而出名，當地居民全部都係東方正統教會嘅教徒。
樂蜀神廟

**樂蜀神廟**係埃及一座神廟，喺底比斯古城，估計喺前1400年就已經起好，1979年畀聯合國教科文組織列做世界文化遺產。

## 相

Luxor-Tempel-12-Hof Ramses' II-1982-gje.jpg
Luxor-Tempel-18-Hof Ramses' II-Fuss der Statue-1982-gje.jpg
Luxor-Tempel-08-Hieroglyphen an Obelisk-1982-gje.jpg
Luxor-Tempel-22-Saeulenhof Amenophis' III-1982-gje.jpg
Luxor-Tempel-36-Blick aus Saeulenhof Amenophis' III-1982-gje.jpg
Luxor-Tempel-26-Relief-Vogelfuetterung-1982-gje.jpg
Luxor-Tempel-44-1. Pylon-Hof des Ramses von hinten-1982-gje.jpg
Luxor-Tempel-50-Sphinxalle-Minarett-1982-gje.jpg
Luxor-20-Nilfaehre-1982-gje.jpg
Luxor-16-Markt-Nubierinnen mit Kohl-1982-gje.jpg


## 事
* 丁錦昊塗鴉事件
大津巴布韋

**大津巴布韋**係津巴布韋南部一座古城，係11世紀到15世紀嘅一座大城，而津巴布韋嘅國名就係嚟自呢座古城。古城喺1986年畀聯合國教科文組織列做世界文化遺產。
吉薩金字塔建築群

**吉薩金字塔建築群**（**Giza pyramid complex**）係古埃及歷史遺蹟嘅建築群，包括吉薩金字塔群（胡夫金字塔、卡夫拉金字塔同孟卡拉金字塔）、獅身人面像同佢哋週圍嘅一啲古建築。
澳門健康碼

**澳門健康碼**係針對武漢肺炎由澳門衛生局推出，喺2020年5月3號朝早9點開始用。入政府場所、大專學院、賭場、酒店同其他指定地方需要使用。餐廳、商場、搭車唔需要出示健康碼。

2020年5月10日10點開始，澳門健康碼同粵康碼（廣東省級健康碼）互認系統啟用。

澳門健康碼app要你答三條問題，關於徵狀、接觸史同外遊史，系統會自動查核你嘅個人專屬健康碼，用嚟判斷你允許定拒絶進入某啲場所。

澳門健康碼分三種顏色：

*綠色表示申報人同武漢肺炎個案無關，可進入場所。
*黃色提示你可能有發燒、急性咳嗽等徵狀、或者你有接觸武漢肺炎患者等，當局建議你採取自我健康管理，包括每日測溫、注意個人衛生等。可以入大部分場所。
*紅色提示為申報人係武漢肺炎相關人士，包括確診個案、懷疑個案或者密切接觸者等。唔可以入場所。
資本預算

**資本預算**（英文：**capital budgeting**）係公司理財涉及嘅一種工作，指個組織估計佢哋嗰啲長遠嘅投資－好似係揼本落去買新嘅機械或者研發新產品呀噉－係咪有價值，即係估計自己投資落呢啲嘢度係咪能夠長遠噉提升自己嘅利潤。

## 睇埋
*投資
*風險管理
## 攷
金融風險管理

**金融風險管理**（英文：**financial risk management**）係指一間企業運用金融工具嚟保護自己嘅經濟價值。

## 基礎

## 睇埋
*對沖
冒險資本

**冒險資本**（英文：**venture capital**）係私人股權投資嘅一種。冒險資本做法通常係一間專門做冒險資本嘅公司將自己嘅資金交俾一間啱啱成立冇幾耐嘅企業，俾間新企業攞啲資金嚟做生意。投入冒險資本嗰間公司之所以會噉做，通常係因為佢哋覺得間新企業有發展潛力（甚至係嗰間新企業經已展示咗異常咁快嘅增長），所以佢哋就就肯揼資金幫間新企業搞大盤生意，諗住間新企業搞大咗之後自己就有著數（簡單嘅例如間新企業會還錢）。

## 睇埋
*投資
*風險管理
## 攷
倒敘

**倒敘**係一種敘事手法，將後期或最後發生嘅某件事件放喺文章或者故仔嘅前面，之後再順敘提返之前所發生嘅事。倒敘嘅時候要交代清楚起點，倒敘同順敘嘅轉換處，要有明顯嘅界限，亦要有必要嘅文字過渡，做到自然銜接。

## 目的
採用倒敘法一般有以下三種情況：
*為咗表現文章中心思想嘅需要，將最能夠表現中心思想嘅部分提到前面，加以突出；
*為咗令到文章結構富於變化，避免平鋪直敘；
*為咗表現效果嘅需要，令到文章曲折有致，造成懸念，引人入勝。

## 參考
信貸評級機構

**信貸評級機構**（英文：**credit rating agency**）係指做信貸評級嘅機構。

## 睇埋
*信貸評級
*信用
避稅港

**避稅港**（英文：**tax haven**）係指一啲唔會點對外地投資者徵稅嘅地區。喺呢種情況下，個避稅港通常會吸引到好多外地嘅投資者嚟佢哋嗰度做投資，即係會吸引到好多外地資金，而啲外地投資者就好似係嚟呢個地區「**避**開自己所屬地區嘅**稅**」噉。

## 睇埋
*投資
*國際貿易
## 攷
熱效率

**熱效率**（英文：**thermal efficiency**）係熱力學上計數嗰陣常用嘅一個概念。一部會消耗熱能嘅機械（例子可以睇蒸汽機）嘅熱效率係指部機每加一個單位嘅熱能夠提升幾多嘅作功。

## 睇埋
*等溫過程
*焓
亥姆霍茲自由能

喺熱力學上，**亥姆霍茲自由能**（英文：**Helmholtz free energy**）係一種熱力位能，指嗰一個封閉熱力學系統入面喺溫度唔變嘅情況之下可以攞到嘅有用作功。
吉布士自由能

喺熱力學上，**吉布士自由能**（英文：**Gibbs free energy**）係一種熱力位能，指喺溫度同壓力唔變嘅情況下一個系統最多能夠作到幾多可逆嘅功。

## 睇埋
*等溫過程
*等壓過程
## 攷
卡諾定理 (熱力學)

**卡諾定理**（英文：**Carnot's theorem**）係熱力學上一條方程式。

## 睇埋
*熱力學定律
熱力學基本關係

**熱力學基本關係**（英文：**fundamental thermodynamic relation**）係熱力學上四條基本嘅方程式。

## 睇埋
*熱力學定律
卡羅秀士定理

**卡羅秀士定理**（英文：**Clausius theorem**）係熱力學上一條定理。

## 睇埋
*熱力學定律
麥士維關係

**麥士維關係**（英文：**Maxwell relations**）係熱力學上幾條相關嘅方程式。

## 睇埋
*熱力學定律
Benny Andersson

**Göran Bror** **Benny** **Andersson**（；）係瑞典男歌手、作曲家同製作人，音樂組合ABBA嘅成員。

## 音樂作品

## 出演
**Beginner's Guide to Scandinavia* (3CD, Nascente 2011)

## 參考

## 出面網頁

* Deutsche Grammophon page on Benny Andersson
* BBC Radio 3 New Generation Artists page
* icethesite (Benny Andersson and Björn Ulvaeus news site)
* The Hep Stars International Official website (Benny before ABBA)
* Chronology: Benny Andersson
* Official ABBA site
新金山 (電視劇)

《**新金山**》（英文：**New Gold Mountain**）係澳洲SBS電視劇，喺2021年10月13日首播，特色係有大量廣東話對白，故仔背景係講19世紀一班由廣東移居到澳洲淘金嘅華人。

## 參考
*澳洲本土製作劇集《新金山》聘專人撰寫大量廣東話對白 呈現十九世紀華人淘金故事
Björn Ulvaeus

**Björn Kristian Ulvaeus**（；），係瑞典唱作人、製作人、音樂組合ABBA嘅成員。

## 音樂作品
 

### Björn個人單曲
* 1968: "Raring" (瑞典版嘅Honey)/"Vill Du Ha En Vän"
* 1968: "Fröken Fredriksson" (瑞典版嘅Harper Valley PTA)/"Vår Egen Sång" – (Polar POS 162)
* 1969: "Saknar Du Något Min Kära" (瑞典版嘅Where Do You Go To (My Lovely)?/"Gömt Är Inte Glömt")
* 1969: "Partaj-Aj-Aj-Aj"/"Kvinnan I Mitt Liv"

### Björn同Benny單曲
* 1970: "She's My Kind of Girl"/"Inga Theme"
* 1970: "Hej Gamle Man!"/"Lycka" (Happiness)
* 1971: "Hey, Musikant"/"Was die Liebe sagt"
* 1971: "Det Kan Ingen Doktor Hjalpa" (It Can't Be Remedied by a Doctor)/"På Bröllop"
* 1971: "Tänk Om Jorden Vore Ung" (If Only We Had The Time)/"Träskofolket"
* 1972: "En Karusell" (Merry-Go-Round)/"Att Finnas Till"
* 1972: "Love Has Its Ways"/"Rock 'N' Roll Band" (Benny & Björn 1st version)

## 參考

## 出面網頁
* 
*
搵工

**搵工**（）係指搵一份工嘅過程。啲人搵工可能係因為失業或者對自己而家做緊嗰份工唔滿意。

## 睇埋
*見工
陳述知識

喺哲學知識論上，（），又有叫（），係知識嘅一種，指一個人能唔能夠有意識噉思考啲知識同埋明文噉將啲知識講出嚟。

相對於「識得做但唔識講」嘅過程知識。

## 睇埋
*知識表示
*外顯知識，可以算係陳述知識喺認知心理學上嘅對應。
過程知識

喺哲學知識論上，（）係知識嘅一種，指一個人能唔能夠將一樣知識「做」出嚟。

相對於「識得講但唔識做」嘅陳述知識。

## 睇埋
*知識表示
*內隱知識，可以算係過程知識喺認知心理學上嘅對應。
大玩特玩萬聖節

《**大玩特玩萬聖節**》（）係香港電視廣播有限公司嘅遊戲節目。雖然節目中文名用咗2018年遊戲節目《大玩特玩》個名，但節目班底大致都係沿自《開心大綜藝》，連節目英文名都用咗同一個。節目由林盛斌、區永權、陳庭欣主持，胡敏芝、黃翠瑩、劉倬昕做助手，用萬聖節做主題，同藝員嘉賓玩遊戲。節目由2021年10月24號到11月7號逢禮拜日22:30-23:00喺翡翠台播。

## 每集內容

## 註

## 出面網頁
*大玩特玩萬聖節 - 主頁 - tvb.com

## 電視節目變遷
王儷婷

**王儷婷**（；；）係華裔星加坡女歌手，主要唱英文歌同埋日文歌為主，但亦都唱少少華語歌。佢俾日本樂壇譽為近十年最識得唱Bossa Nova曲風嘅歌手。

## 歌
* 2008年：《如燕》（新傳媒電視劇《小娘惹》主題曲）

## 參考

## 出面網頁
* 
* 
* 
* 
*
馮睎乾

**馮睎乾**（），係香港作家，網絡時事評論員。馮睎乾中學喺喇沙書院畢業，之後曾經喺多家媒體撰寫專欄，政見上屬於泛民主派。

## 著作
* 在加多利山尋找張愛玲

## 參考


## 出面網頁
*
香港加油

**香港加油**，或者叫**香港人加油**，係一句同香港（同埋香港人）打氣嘅說話，本嚟無任何政治含意，但因為2019年反修例運動被廣泛使用，自此被當權者睇成一句禁語。

## 「香港加油」雙向字
2019年6月爆發反修例運動嗰陣，有位叫「馬賽」嘅臺灣設計師設計咗個「香港加油」嘅雙向字，由一個方向睇係「香港」，轉90度就會睇到係「加油」。

## 相關事件
### 2021年渣打香港馬拉松禁用爭議
2021年渣打香港馬拉松係香港國家安全法實施後頭一個大型體育賽事。事前記者會入面，籌備委員會主席高威林曾表話過跑手衫上面有「香港加油」字眼無問題，不過兩日後就話「唔應該加入政治元素或口號」，暗示「香港加油」係句「政治口號」。結果賽事嗰日，有跑手著住寫有「香港加油」嘅衫，被要求換衫先至可以繼續參賽，亦有跑手因為隻腳有「香港加油」嘅紋身而需要用膠布遮住。

## 睇埋
*反修例運動常用抗議口號

## 參考
顏清標

**顏清標**（），綽號「冬瓜標」，喺中華民國臺灣省臺中縣沙鹿鎮（而家嘅台中市沙鹿區）出世，係台中黑派大老，私立神州高中畢業，而家係財團法人大甲鎮瀾宮基金會董事長、無黨團結聯盟榮譽主席，自1990年起先後擔任臺中縣沙鹿鎮埔子里長、臺中縣議員、臺灣省議員、臺中縣議長，並連任四屆十年嘅立法委員，任內因議長時期貪污遭到褫奪公權而解職，間接交棒畀佢個仔顏寬恒而結束選舉不敗嘅公職生涯，雖近年淡出政壇，但仍然有一定政治影響力。

## 參考
泰來電腦

**泰來電腦**（Tiny Computers）係一間已經結業嘅英國電腦生產商，除咗英國之外，曾經喺香港、台灣、中國等地方設立過連鎖店。但喺2002年1月，由於連續虧蝕而進入破產管理程序，之後被對手Granville Technology Group收購，但泰來嘅品牌一直用到2005年。

## 參考
高藝

**高藝**（，）係馬來西亞女演員，2006年用童星身份出道。佢曾多次參演東南亞嘅影視作品，其中部分作品屬於三級分級，佢所飾演嘅角色包含成人情節同暴力元素。

## 出面網頁

類:童星
朱主愛

**朱主愛**（，），藝名**四葉草**，係馬來西亞女歌手、作曲家同埋演員，2014年3月17號出道。

## 出面網頁
莊群施

**莊群施**（，）係馬來西亞女歌手，1995年用童星身份出道，前組合四個女生成員。

## 出面網頁

類:馬來西亞女歌手
四葉草 (搞清楚)

**[[四葉草]]**係三葉草嘅變種，亦可以係：
*當四葉草碰上劍尖時，香港無綫電視劇集
*赤沙印記@四葉草.2，香港無綫電視劇集
*幸運四葉草，日本漫畫
*朱主愛，馬來西亞女歌手
夾硬執行代碼

**夾硬執行代碼**（）係指「揀定一部機，再揀定一柞命令或者電腦碼，並且夾硬要部機執行嗰柞命令或者碼」。

黑客好多時都會用呢種做法嚟犯罪，簡單例子係夾硬叫受害者部機傳送一啲敏感嘅個人資料。

## 攷
卡諾定理

**卡諾定理**可以係：
*卡諾定理 (熱力學)
*幾何學
**卡諾定理 (半徑)
**卡諾定理 (圓錐曲綫)
**卡諾定理 (垂直)
國藝娛樂文化

**國藝娛樂文化**（National Arts Entertainment and Culture Group，），以前叫**慧峰集團**（Vertex Group），係香港一間主要從事電影製作嘅公司，喺佛山有個西樵山國藝影視城。而家主席係冼國林。

## 事件
國藝娛樂同另外同屬冼國林旗下嘅第一信用控股，都曾經涉及股評人David Webb指控嘅「謎網50」事件，雖然唔係直接被列入，但由於冼國林嘅緣故，亦一度受到傳媒關注，股價受波及，另外佢哋亦畀廉政公署要求就事件協助調查。

2019年5月，國藝娛樂宣布，同美國荷里活製作公司Proxima Media簽訂策略性股東協議，拓展業務。

## 參考


## 出面網頁
*國藝娛樂文化集團有限公司
Viva

**Viva**或者**VIVA**可以係：
*Viva (謝霆鋒專輯)
*VIVA (女團)
*VIVA (住宅)
*YRT Viva，安大略約克區公車局嘅快速巴士系統（BRT）
*非凡航空，澳門航空公司
第一信用控股

**第一信用金融集團**（）係香港一間財務公司，2006年12月18號由冼國林創立。2011年12月13號喺香港交易所創業板上市。佢哋現時嘅業務主要係以旗下『第一信用財務』提供貸款服務為主，包括物業貸款，私人貸款同企業融資。

2017年5月，第一信用俾股評人David Webb列入佢「50隻不能持有的港股」之中，其後第一信用股價曾經插水式下跌。第一信用由2017年11月24號被勒令停牌到而家。

## 參考

## 出面網頁
*第一信用金融集團
中韓關係 (搞清楚)

**中韓關係**通常指中華人民共和國－大韓民國關係，亦可以係：
*中朝關係，即係中華人民共和國－朝鮮民主主義人民共和國關係
*中華民國－大韓民國關係
*中華民國－朝鮮民主主義人民共和國關係
類:中國外交
水肺潛水

**水肺潛水**（英文：**scuba diving**）係指一個人運用一啲架生，喺完全唔靠水面嘅空氣提供氧氣嘅情況下潛水。

水肺潛水係一種相當受歡迎嘅消閒活動。

## 攷
學廣東話

《**學廣東話**》（）係馬來西亞歌手黃明志係2015年7月號推出嘅一首廣東話rap，歌入面主要交代佢自己一啲背景同提及佢自己點樣學廣東話，又喺歌入面介紹香港文化，歌詞用咗唔同嘅粗口諧音嚟表達香港人成日講粗口文化以及廣東話粗口千變萬化嘅獨特之處。
滴定

**滴定**（英文：**titration** / **titrimetry**）係一系列嘅方法，用嚟喺實驗室入面做化學分析、估計一樣物質（分析物）嘅濃度係幾高。滴定嘅做法如下：
*攞一樣已知體積同濃度嘅反應物；
*攞一個樣本嘅分析物；
*將啲分析物裝入一個有已知容量嘅容器嗰度；
*慢慢噉將啲分析物「滴」落去啲反應物嗰度做化學反應，好似附圖噉；
*如果去到一個點係再滴啲分析物落去都唔會有化學反應嘅話，就停手，並且量度成個過程消耗咗幾多分析物；
*假設分析者經已知道隻分析物同隻反應物之間嘅反應係點嘅話，佢可以由反應物嘅體積同濃度（已知）仲有係消耗咗嘅分析物嘅量（啱啱度到）嗰度計返隻分析物嘅濃度出嚟。
呢種做法要求分析物同反應物之間嘅化學反應會出某啲容易觀察到嘅變化（例如係出白煙）。
## 攷
一級指控

《**一級指控**》（英文：**The Attorney**），係2021年上畫嘅港產片，由方中信、譚耀文、廖啟智、陳家樂、鮑起靜、張建聲、何佩瑜、黃定謙、陳嘉莉、曾江、駱應鈞、張松枝主演，黃國輝​執導。

## 角色一覽
### 主要角色
*方中信 飾 雷有輝
*譚耀文 飾 陳康禮
*廖啟智 飾 郭世榮
*陳家樂 飾 何學銘
*鮑起靜 飾 朱媽
*張建聲 飾 曾志威
*何佩瑜 飾 張美儀
*黃定謙 飾 李逸峰
*陳嘉莉 飾 陳思敏
*曾江 飾 曾國山
*駱應鈞 飾 楊志成
*張松枝 飾 趙國輝

### 其他角色
*甄琪 飾 郭嘉儀
*陳保元 飾 大東
*廖碧兒 飾 雷有輝妻
*柯煒林 飾 荔枝角收押所獄友
*曹越 飾 盧可澄
*余達志 飾 法官
*翁演升 飾 酒保
*孫國軒 飾 童年李逸峰
*余金珠 飾 拾荒老婦
*楊可瑩 飾 Elise

## 出面網頁
*
洗碗天團

《**洗碗天團**》（英文：**The Dishwasher Squad**），係2021年上畫嘅港產片，由鄭伊健、任賢齊、談善言、潘燦良、李浩軒、蛙兒、張滿源、麥詠楠主演，沈錫然​執導。

## 出面網頁
*
馬達·蓮娜

《**馬達·蓮娜**》（英文：**Madalena**），係2021年上畫嘅港產片，由張繼聰、周秀娜主演，陳雅莉​執導。套戲喺澳門拍。

## 出面網頁
*
12日

《**12日**》（英文：**Twelve Days**），係2023年上畫嘅港產片，由鄧麗欣、馬志威主演，林愛華​執導。套戲係《12夜》嘅續作，但有全新嘅故仔。電影喺2021年香港亞洲電影節首映，2023年4月正式公映。

## 出面網頁
*
緣路山旮旯

《**緣路山旮旯**》（粵拼：jyun4 lou6 saan1 kaa1 laa1；英文：**Far Far Away**），係2022年上畫嘅港產片，由岑珈其、余香凝、陳漢娜、梁雍婷、蘇麗珊、張紋嘉主演，黃浩然執導。套戲風格延續黃浩然執導嘅《點對點》。

2021年10月27號嘅第18屆香港亞洲電影節，《緣路山旮旯》被揀做閉幕電影，更加係全球首映。

《緣路山旮旯》原定2022年2月10號（情人節附近）喺香港正式公映，但受疫情影響而未能如期公映，延到8月4號（七夕正日）公映。

## 劇情簡介
電影橋段行風趣幽默，去到香港各「山旮旯」，包括沙頭角、下白泥、大澳、船灣荔枝窩、長洲，除咗欣賞香港山旮旯之美，同時期望令觀眾會心微笑。

故事講述岑珈其飾演嘅阿厚先後遇上五位女仔，佢哋性格唔同，但全部偏偏都住喺山旮旯，每個女仔都對阿厚嘅愛情路有所啟發。

## 角色一覽
### 主要角色

### 其他角色
*張進翹 飾 張進翹
*陳湛文 飾 經理（邱志厚上司）
*黃修平 飾 男同事
*黃浩然 飾 男同事
*麥可暉 聲演 外賣仔App人工智能

## 歌曲
*電影主題曲
**緣路山旮旯- 張進翹（feat. Luna Is A Bep）
*電影片尾曲
**Melanie-周漢寧
*電影配樂
**點解咁撚肥- JB 
**人間有愛- R.O.O.T 
**花開正蘼時- MAEL X JUN 
**MK Sad Boy Kow Ng Dou Lui As Usal- Room307 
**My Bonnie- Room307 
**今天我不想做嘢- 張進翹 
**A Song for Her- Harbor Homme 
**Lost My Mind- 光頭幫TomFatKi 
**ROLLING NOW- 光頭幫TomFatKi 
**早晨- 顏培珊 
**彼生斯- 黃浩琳 
**Gone- 徐嘉浩 
**Home Alone- 徐嘉浩 
**特效藥 - KENI 

## 票房
2022年8月4號開畫日，套戲喺30院上映67場，每場平均人次約莫26，推算票房約莫11萬港紙；到禮拜六8月6號，雖然場次縮減到60場，但每場平均人次升到約莫64，推算票房約莫26萬；而禮拜日8月7號喺場次無變嘅情況下，推算票房去到約莫30萬。上映頭四日票房合共約莫89萬，連埋優先場計累積票房約莫117萬。由於套戲較戲院商預期受歡迎，所以喺第二個禮拜獲得加院加場。第二個禮拜（到8月14號）累積票房約莫361萬；第三個禮拜（到8月21號）累積票房約莫597萬。上映差唔多8個禮拜後，9月27號晚票房去到一千萬大關。

## 參考

## 出面網頁
* 
* 
*
喜歡妳是妳

《**喜歡妳是妳**》（英文：**The First Girl I Loved**），係2021年上畫嘅港產片，由談善言、楊偲泳主演，吳詠珊、楊潮凱執導。套戲用校園女同性戀做題材。

## 演員表
*談善言 飾 李詠藍（藍）
*楊偲泳 飾 李芯悅（悅）
*歐錦棠 飾 藍爸
*麥方喬 飾 藍媽
*韋家雄 飾 悅爸
*童愛玲 飾 悅媽
*黃修平 飾 黃老師
*陳健朗 飾 藍大學男朋友（未被藍親口承認）

## 出面網頁
*
媛 (中國社會現象)

**媛**，本來係對女性嘅一個美好稱呼。但喺中國，呢個詞語就用嚟形容一啲女性網絡紅人為咗可以喺社交媒體或者網路直播平台度博出位，特登著啲比較暴露性感，又同有關場合完全不符嘅衣著，然後影相或拍片放上網。

例如，「佛媛」就係指有啲女性網絡紅人會打扮得好誇張，花枝招展咁食齋唸佛，博取大眾目光。轉移場地去到幼稚園門口，相約衣著扮接小朋友放學，就被稱為「幼兒媛」。

亦有啲女性網絡紅人會聲稱自己有嚴重疾病，然後放一啲自己喺醫院嘅相，例如自己著病人衫，手術傷口位置等。但過兩日又話自己好番晒，仲喺度宣傳一啲保健用品。呢啲做法，有啲人叫做「病媛」。

## 外間抨擊
有啲人對於呢種風氣，持負面態度。例如網絡紅人張吉晶就曾經喺社交媒體話自己有病要住院做手術，期間放咗好多相上網，之後又宣傳保健用品。有啲網民除咗揶揄佢係「病媛」，仲話不如會去做「殯媛」。

## 參考
宜家效應

**宜家效應**（）係一種認知偏誤，指一啲由用戶自己嵌嘅產品會被用戶認定擁有高啲嘅價值。呢個名取自瑞典傢俬生產商宜家家居，因為佢大部份產品都係由用戶自己嵌，而佢嘅家具亦大受歡迎。呢個名詞最早喺2011年由美國哈佛商學院行為經濟學教授Dan Ariely發現。

## 睇埋
*認知偏差一覽

## 參考


類:宜家家居
跨種族效應

**跨種族效應**（），又叫做**異族效應**，指嘅係一種傾向，人分辨樣貌嗰陣對自己熟悉嘅種族人容易啲，而對其他種族人難嘅。喺認知心理學上，呢啲屬於記憶錯誤同偏差嘅一種。跨種族效應由喺1991年提出。

## 睇埋
*認知偏差一覽
潘鳳

**潘鳳**係小說《三國演義》入面一位虛構人物，喺第五回出場，潘鳳係冀州牧韓馥部下嘅將領，用大斧做兵器，喺討伐董卓嗰陣，潘鳳喺汜水關同董卓軍都督華雄交戰，最後畀華雄殺咗。
我們的海闊天空

《**我們的海闊天空**》（）係馬來西亞歌手黃明志喺2020年4月號推出嘅一首國語歌，呢首歌主要向香港樂隊Beyond致敬，同時亦鼓勵其他人為理想同自由鬥爭。喺MV入面加插住香港反送中示威者嘅畫面，又寫住「這是我們的最後一片海闊天空」，加上呢首歌推出時間香港正係發生緊反送中示威，所以同黃明志合唱嘅中國大陸歌手富九事後好快同黃明志劃清界線，話唔會再唱呢首歌，又話會「自我反省，深刻致歉」。

## 睇埋
*《海闊天空》
海洋無脊椎動物

**海洋無脊椎動物**係指住喺海入面或者海邊嘅無脊椎動物：有好多個門同綱嘅無脊椎動物都有成員係住喺海入面或者海邊嘅，甚至乎係成個門或者綱嘅物種都係以海洋生物為主嘅。

出名嘅海洋無脊椎動物有櫛水母、白蚱同海葵等嘅刺胞動物、軟體動物（包括魷魚同八爪魚等嘅頭足綱動物）、節肢動物（包括蟹同龍蝦等嘅甲殼動物）同埋海綿動物呀噉；當中海綿動物就出名在歷史久遠得好交關－對化石做嘅研究顯示，海綿動物早喺 5 億 4,100 萬年（寒武紀）甚至更早之前嘅時代經已存在。

## 攷
姆巴索戈

**姆巴索戈**（**Teodoro Obiang Nguema Mbasogo**，）係當今赤道畿內亞總統，1979年上任。

## 出面網頁

類:元首人物
類:赤道畿內亞
哈利法扎耶德

**哈利法扎耶德**（**Khalifa bin Zayed Al Nahyan**，），係阿聯酋第二任總統，2004年上任，2022年因中風與世長辭，享年73歲。
卡布斯

**卡布斯**（**Qaboos bin Said**，）係阿曼蘇丹，1970年到2020年在位。

## 出面網頁

類:元首人物
類:阿曼
類:癌死者
渣巴

**渣巴**（**Kareem Abdul-Jabbar**，），又名炸脖，係美國NBA籃球員，1969年到1989年服役，效力過密爾華基公鹿同洛杉磯湖人。
集會自由

**集會自由**（，）係一種自由。除咗指可以和平參與任何集會嘅權利，好多時都用嚟指喺特定議題同政府對立嘅時候，反對者或者團體有權就嗰一個議題集會反對。

集會自由呢項權利可以喺以下書本搵到：
*世界人權宣言 - 第 20 條
*公民權利及政治權利國際公約 - 第 21 條
*歐洲人權公約 - 第 11 條
*美國人權公約 - 第 15 條
統合分析

**統合分析**（），又叫**元分析**，係統計學上一種「分析嗮已知嘅研究」嘅分析：科學好睇重嘅一樣嘢係一個結果有冇得再現，即係「唔同人做同一樣嘅研究係咪都會得出相同嘅結果？」呢條問題。

## 做法
統合分析嘅做法大致上如下：
*搵出要研究嘅問題，即係「研究嘅係咩變數」；
*搵出有用實際數據嚟研究過呢柞變數之間嘅關係嘅研究論文；
*篩選啱用嘅研究，例如可能研究者淨係想睇攞後生仔女（年齡 ）做樣本嘅研究；
*用統合分析上會用嘅指標，計出「睇嗮呢柞研究，總體上嘅結果係點」。例如以下條式係考慮效應值嘅計法：
*:\delta=\frac{\mu_t-\mu_c}{\sigma}，當中
**\mu_t 係綜觀柞研究啲實驗組嘅平均值，\mu_c 係綜觀柞研究啲對照組嘅平均值，而 \sigma^2 係整體嘅變異數。
喺實際嘅科研上，啲研究者好興响針對某個課題研究咗一大輪之後就做統合分析，並且按統合分析嘅結果嚟決定要信邊個結果。

## 應用

## 睇埋
*P-hack

## 引述
多足亞門

**多足亞門**（***Myriapoda***）又叫**多足類**，舊時亦叫**多足綱**，係節肢動物嘅其中一個分支，包括千足蟲同百足呢啲動物，超過16,000個物種。
長臂猿

**長臂猿**，學名**長臂猿科**（***Hylobatidae***），係哺乳綱靈長目嘅其中一個科，下面有4個現存嘅屬同埋3個絕咗種嘅屬，分佈喺東南亞地區。
山羊屬

**山羊屬**（***Capra***），係牛科羊亞科嘅其中一個屬，下面有9個物種，包括常見嘅草羊。
鶲

**鶲**，學名**鶲科**（***Muscicapidae***），係鳥綱雀形目嘅其中一個科，下面有51個屬324個物種，分佈喺舊世界（亞歐非）地區。
天堂鳥 (雀)

**天堂鳥**又叫**極樂鳥**，學名**天堂鳥科**（***Paradisaeidae***，又叫**極樂鳥科**），係鳥綱雀形目嘅其中一個科，下面有15個屬42個物種，主要分佈喺新畿內亞同澳洲東部。
鴟鴞科

**鴟鴞科**（***Strigidae***），係鳥綱鴞形目嘅其中一個科，下面有24個屬230個物種，分佈喺除南極洲之外嘅全世界。呢個科嘅物種都有似貓嘅面，係典型嘅貓頭鷹形象。
阿梅斯山脈

**阿梅斯山脈**（）係南極洲一山脈，位於，全長32公里，同東端垂直打交叉，由美國探險隊發現，而家由南極條約體系管理。

類:山脈
類:南極洲地理
工作分析

**工作分析**（；）係管理（尤其係人力資源管理）上成日用嘅一種技巧，指有條理噉列出一份工需要個人做邊啲工作，每樣工作要求啲乜嘢技能。而管理者就可以按個結果決定要點樣請人做份工，即係按工作分析嘅結果諗見工嗰陣要問啲咩問題呀噉。

## 參考資料

## 睇
*工作設計
秧雞科

**秧雞科**（***Rallidae***），係鳥綱鶴形目嘅其中一個科，下面有44個屬152個物種，分佈喺除南極洲之外嘅全世界，多數生活喺濕地。
大嘴鳥

**大嘴鳥**又叫**巨嘴鳥**，學名**鵎鵼科**（***Ramphastidae***），係鳥綱鴷形目嘅其中一個科，下面有5個屬四十幾個物種。
彩鳳

**彩鳳**，學名**虎皮鸚鵡**（***Melopsittacus undulatus***），係鸚形目**虎皮鸚鵡屬**嘅唯一物種，分佈喺澳洲大陸。佢亦係常見嘅鸚鵡寵物。
甄栢榮

**甄栢榮**（**Anthony Yan**，），綽號**阿細**，係香港電影導演，香港演藝學院電影電視學院畢業。
## 作品
### 編劇
*2011年：《保衞戰隊之出動喇！朋友！》

### 執導
*2017年：《救殭清道夫》（同趙善恆共同執導）
*2018年：《女皇撞到正》
*2023年：《冰上火花》（ViuTV電視劇）

### 電視節目主持（ViuTV）
*2022年：《導演·門》
基督新教喺香港

基督新教喺香港係其中一個主要宗教。根據香港政府喺2016年5月發佈嘅資料，現有香港基督新教信徒大約有48萬，會堂達1450間，大小宗派逾70個。除了唔少本土宗派外，一啲主要國際宗派同傳教機構都有喺香港組織，包括基督復臨安息日會、聖公會、浸信會、宣道會、播道會、信義會、循道衞理聯合教會、五旬節宗同救世軍。

基督新教團體喺香港教育、醫療同社會福利工作，有好大程度參與嘅參與。而家香港有兩個主要基督新教團體，負責促進教會之間嘅合作，包括香港華人基督教聯會同埋香港基督教協進會。

## 基督新教喺香港嘅政治地位
佢哋喺香港經由香港基督教協進會嘅抽籤機制之下，喺香港選舉委員會入面一啲席位。2021年北京未經諮詢或香港人同意，強行修改香港選舉制度之後，呢個機制會產生10席選委。

香港唔少政治人物都係基督徒，而比較強調自己基督徒身份，甚或有教會職守嘅就有黃成智、涂謹申、梁美芬、龐愛蘭、管浩鳴等。

有部份主流教會亦會對一啲香港社會議題發聲，但立場多數傾向政府。

另外，喺引發香港反送中運動嘅香港女子臺灣遇害案入面，管浩鳴一直擔當兇手陳同佳嘅發言人，亦因為咁，管浩鳴受到一啲香港市民嘅批評。

## 參考
星二代

**星二代**一般係指父母其中一方（或者兩個都係）係藝人嘅人。唔少星二代細細個就已經受到媒體嘅關注，佢哋當中有啲會繼承父母嘅腳步入演藝圈。

## 例子
* 歐陽娜娜、歐陽妮妮、歐陽娣娣（父母：歐陽龍、傅娟）
* 王敏淳（父母：檢場、李翊君）
* 許曦恩、許曦文、許韶恩（阿媽：小S）
* 謝霆鋒、謝婷婷（阿爸：謝賢）
* 鄭欣宜（父母：鄭少秋、沈殿霞）
* 譚俊彥（父母：狄龍、陶敏明）

## 參考
鍾雪雪

《**鍾雪雪**》係香港商業電台叱咤903嘅節目，主持係鍾雪。

## 播放時間
《鍾雪雪》屬於代班節目，所以係無固定播放時間。根據商台官方網頁，節目播出時間如下：

## 參考
何佩珊

**何佩珊**可以係：
* 何佩珊 (台灣)，臺灣政治人物
* 何佩珊 (香港)，香港財經主播

## 睇埋
* 何珮珊，香港海關關長
譽宴集團

**譽宴集團**（**U-banquet Group**）係香港一間中式酒樓飲食集團。由於創辦人張家豪喺反送中運動期間嘅言論同埋譽宴不時贊助親中派無綫電視嘅節目，又曾經為自由黨張宇人助選，所以有啲黃色經濟圈支持者會將譽宴集團視為「藍店」。

佢地曾經上市以譽宴集團控股名義上市()，但之後分拆咗，本來上市嘅公司賣走咗中式酒樓業務並改名做網譽科技。

## 史
譽宴喺2011年1月1號成立，由張家豪創辦。譽宴前身係彩福婚宴集團，喺2000年開設第一間分店。其後因為經營理念不合，同彩福另一名股東分家，再改名做譽宴。彩福婚宴之後曾經對外表示，兩個集團唔存在合作關係。

2013年12月10號，譽宴集團喺創業板以配售形式上市，發行1億股股份，當中5000萬股係新股，配售價介乎1至1.2港元之間，當時嘅上巿代號係8107。

## 旗下品牌
* 星海薈
* 蟹點

### 已經無咗嘅品牌
* 涮得棧

## 爭議事件
喺武漢肺炎疫情期間，譽宴曾經被揭發逼員工接種武漢肺炎疫苗，另外主席張家豪更宣稱香港反送中運動年輕抗爭者俾人利誘掟汽油彈，因而激起民憤，一啲網民呼籲要全面杯葛譽宴。

## 參考

## 出面網頁
* 譽宴集團
* 譽宴
諸神混亂

**諸神混亂**可以係指：

* 法國科幻片《妖獸世紀》，香港以外有啲地方譯名叫做《諸神混亂之女神陷阱》
* 謝安琪歌曲《諸神混亂》，無綫電視劇《殭》主題曲
* 安其·比那《尼可波勒三部曲》（NikopolTrilogy）嘅首部曲《諸神混亂》
珊德拉美臣

**珊德拉美臣**女爵士，GCMG，DA，QC（**Sandra Prunella Mason**，）係巴巴多斯政治人同律師，2018年成為第八任巴巴多斯總督，佢喺2021年11月30號巴巴多斯成為共和國後，就任巴巴多斯首任總統。
黎明為和記電訊拍攝嘅廣告一覽

喺1990年代去到2005年，黎明曾經為和記電訊旗下唔同嘅品牌同產品拍攝廣告，當中引起唔少關注度，廣告主題曲成為當時大熱歌曲，亦令部分同黎明合作拍呢啲廣告嘅藝人得到廣泛知名度，成為咗香港人其中一個集體回憶。

## 歷代廣告資料
下面就有列示咗**黎明為和記電訊拍攝嘅廣告**：

## 睇埋

* 忘記和記：以香港人呢段集體回憶為主題嘅歌曲，由黎明同麥浚龍合唱

## 部分相關獎項

## 參考
香港一仙紙

**一仙紙**係以前流通過嘅一種香港貨幣，面值$0.01港元。

## 史
歷年嚟一仙紙嘅推出，都係因為市面唔夠銀仔用。

1941年5月香港政府發行一仙紙，兩面印。1945年香港重光後政府發行嘅一仙紙，淨係印單面，右邊有英王佐治六世肖像。

1961年，港府再一次發行一仙紙，設計同1945年版差唔多，但改印英女王伊利沙伯二世肖像。由於港府一早冇出一仙銀，所以一仙紙並冇好似同期五仙紙同一毫紙噉俾銀仔取代，到後來佢主要用嚟交稅、畀電費。一仙紙去到1995年9月30號至停用。
香港五仙紙

**五仙紙**係以前流通過嘅一種香港貨幣，面值$0.05港元。

## 史
歷年嚟五仙紙嘅推出，都係因為市面唔夠銀仔用。

1941年10月香港政府發行五仙紙，兩面印。1945年香港重光後政府發行嘅五仙紙，淨係印單面，右邊有英王佐治六世肖像。

1965年，港府再一次發行五仙紙，設計同1945年版差唔多，但改印英女王伊利沙伯二世肖像。五仙紙喺1969年9月1號停用。
香港一毫紙

**一毫紙**係以前流通過嘅一種香港貨幣，面值$0.1港元。

## 史
歷年嚟一毫紙嘅推出，都係因為市面唔夠銀仔用。

1941年10月香港政府發行一毫紙，兩面印。1945年香港重光後政府發行嘅一毫紙，淨係印單面，右邊有英王佐治六世肖像。

1965年，港府再一次發行一毫紙，設計同1945年版差唔多，但改印英女王伊利沙伯二世肖像。一毫紙喺1969年9月1號停用。
回憶有罪

《**回憶有罪**》係香港組合達明一派為六四事件三十週年所創作嘅紀念歌曲，喺2019年5月推出。由劉以達作曲、林夕填詞、梁基爵編曲，黃耀明主音。因為推出時間敏感，歌詞非常直接，歌曲一面世就引起廣泛報導，備受熱論，而且旋即登上iTunes音樂榜嘅冠軍位置。
災難女孩

**災難女孩**（）係一幅廣爲流傳嘅網絡Meme圖，入面有一間燒緊嘅屋，前面有個細路女露出魔性嘅笑容，好似奸笑噉。

相入邊嘅女子叫 Zoë Roth，喺2005年影呢張相嗰陣佢4歲，2021年4月29號，呢張相賣咗大約$480,000美金。

Roth一家人住喺北卡羅萊納梅班（Mebane, North Carolina）嘅一間消防局附近，佢哋睇住一間作為訓練用途燒緊嘅屋，Zoë 嘅阿爸係一個業餘攝影師，佢影咗呢一張相，阿女 Zoë 笑得好開心，搞到好似係佢放火燒咗間屋奸計得逞咁。2007年佢阿爸攞咗呢張相嚟參加一個攝影比賽，贏咗。 呢張相贏咗2008年JPG雜誌嘅表情捕捉比賽之後出嗮名。Zoë 授權咗用呢張相嚟做教育用途，但係之後呢張相被人用咗無數次作唔同嘅用途，超出 Zoë 嘅控制。喺2021年2月佢收到一封電郵話畀佢知可以用NFT嘅形式賣呢張相，並且價錢高達「六位數字」，Zoë 就決定賣咗張相。2021年4月17號，佢而180以太幣（當時等值於US$486,716）嘅價格賣咗張相畀一個代號 @3FMusic 嘅收藏家。Roth一家保留張相嘅版權，同埋NFT再買嗰陣佢哋會得到10%嘅收益。

## 參考資料
潛水氣缸

**潛水氣缸**係一啲裝住咗高壓氣體嘅缸，好多時係攞嚟俾啲做水肺潛水嘅人孭住潛水，等佢哋喺水底可以通過特製嘅架生嚟唞個缸入面嘅氣。
觀賞魚

**觀賞魚**係指因為外形俾人覺得好睇，而成日俾人擺喺水族館觀賞或者養嚟做寵物嘅魚，淡水魚同鹹水魚都有。

例如小丑魚（clown fish）同藍刀鯛（blue tang）都係噉。
白頭海鵰

**白頭海鵰**（學名：*Haliaeetus leucocephalus*）係一種出名嘅海上猛禽，外形上最大嘅特徵係個頭白色。佢哋成日都會喺海邊嘅上空嗰度一路盤旋，一路捕住下面有冇獵物－主要係啲游得近水面嘅魚，而佢哋一旦見到獵物就會以高速度向下俯衝，再用佢哋強而有力又尖銳嘅爪一嘢插入獵物嘅身體，令獵物走唔甩。

白頭海鵰俾好多人覺得係美國嘅象徵。佢嘅叫聲係/ɶ̯ˀi/。
## 攷
民宿

**民宿**（）喺一般情況下有兩種解釋：其中一種係自己起嘅住宅入面，將空咗嘅房出租畀第個人或住客兼由主人同佢啲家人負責搞衛生同埋入住、接待客人等服務。嗰啲樓通常以平房為主，最高都唔夠5層樓，建築面積都冇800m²。第種情況係私營嘅旅館仔，房量既少過商務旅館，又未必有接待櫃檯同着制服嘅前台人士。一般嚟講，呢啲建築通常規模好細，唔出名，兼內部環境比較罨縶。

喺中國大陸，鄉下地區一般嗌佢做「民宿」，城區一般嗌佢做「快捷酒店」或「快捷賓館」。

類:旅館
停止唞氣

**停止唞氣**（英文學術名：**Apnea**）係指一隻動物維持一段時間唔唞氣。

閉氣（holding breath）係指一隻動物自願噉做呢樣嘢。
峰林小鎮

**峰林小鎮**（），又嗌**九龍小鎮**（），喺英德九龍鎮巖下村近水邊河西，依家係屬廣東清遠嘅熱門旅遊觀光地之一。

## 觀光業
佢係被評定成中華人民共和國嘅「鄉村文化體驗地」同AAAA級景區。入面開設咗農業公園、鄉村酒店同特色民宿，係休閒觀光同科普教育、戶外拓展等成一體嘅大型景區。而喺景區大門，營運公司爲咗爭生意而將牌匾寫成咗「峰林曉鎮」四字。

劃設嘅景區入邊係主要設置咗廿個觀光景點，包括咗峰林火車、溶洞科幻館、中國共產黨建教育基地同軍事體驗樂園園區；重有溶洞酒店、碧鄉客棧、畔山居等一揸旅館響度服務遊客。佢喺日頭有提供滑翔降傘同熱氣球等活動，晚黑就安排埋燈光騷響度。依家喺華南最大嘅夜明珠亦喺呢個景區入面。

## 連出去
* 九龙峰林小镇 博雅地名
* 九龍小鎮 永安旅遊
* 峰林小镇（原九龙小镇）

類:清遠公園
類:清遠旅遊景點
類:英德
愛德華·福布斯

**愛德華·福布斯**（**Edward Forbes**，）係19世紀萌島自然歷史專家，俾人認為係現代海洋生物學之父。

## 出面網頁
斯卡臘普斯海洋研究所

**斯卡臘普斯海洋研究所**（**Scripps Institution of Oceanography**）係美國喺 1903 年開嘅一間研究所，專門做海洋學方面嘅研究。
沙亭崗北帝廟

係中國廣東廣州嘅古蹟祠堂，大明嘉靖元年孟冬（1522年12月）起好，喺白雲區太和鎮沙亭崗沙亭南路27號之四。祠堂曾經喺大清咸豐元年仲冬（1851年12月）同埋2007年冬重修過，2011年5月10號被列為白雲區登記文物，而家既係沙亭崗嘅老人活動中心，又係白雲區嘅民間信仰場所。

門口嚿牌匾係石刻，喺大清時期搞上去。大門兩邊主要寫住「龜壽蛇延威靈鎮大江」同「龍蟠虎踞真武控四方」呢十八個字嘅對聯。另外，周春紀念館亦都喺呢間嘢嘅入面。

## 有關嘅書
* 广州市文物普查汇编（白云区卷） 广州出版社　　ISBN 9787807316633

番禺祠堂
類:廣州市白雲區
香港各大學打壓學生會爭議

喺2021-2022年，香港多間大學嘅學生會，都因為北京未經諮詢或香港人同意而強行落實嘅《香港國安法》，加上校方唔同程度嘅配合，宣布解散。另外，好多大學亦將民主牆圍封，有啲意見就批評，大學高層咁做係打壓言論自由。

## 各校情況

### 香港大學
香港大學學生會評議會喺7月7號通過悼念「七一刺警案」涉案人士梁健輝嘅議案，之後就引嚟政府同親中組織狙擊，之後學生會成員喺受壓後被迫宣佈集體總辭。

不過，香港大學高層並無因為咁放過學生會。喺2021年7月13號，香港大學學生會唔再被香港大學承認作為代表香港大學學生嘅組織，之後去到15號香港大學更加要求學生會遷出大樓，又拆走喺民主牆同學生會大樓和平表達意見嘅標語，其後仲協助香港警察國安處對學生會進行搜查。

### 香港中文大學
2021 年，新一屆香港中文大學學生會幹事會「朔夜」當選後即被校方「封殺」，包括暫停為學生會代收會費、暫停場地支援等。結果，佢哋上任僅僅一日之後，就被逼總辭。

喺2021年11月4號，中大嘅畢業典禮日，中大多處出現標語抗議校方接管學生會同埋要求其他學生組織向校方登記事宜，標語包括「還我學生自治」、「員生共治，必先共議」、「OSA（被刪去）．屬系會．入臨政」等，但呢啲和平表達意見嘅標語，亦好快就被中大校方拆走。

### 香港城市大學
喺2022年初，城大校方聲稱學生會無交審計報告，喺2月8號宣布收回會址。當時學生會批評「校方漠視學生權益，繼而進行校內打壓」。最終學生會喺2月14號遷出，並舉行告別禮。佢哋當日由學生會會址出發，步行Cut Price（學生會嘅優惠店）門前以毛筆寫下「思想自由 學術自主 寸步不讓 抗爭到底」十六隻大字，再步行到城大民主牆同民主女神像為終站。城大學生會會長劉浚傑又慨嘆，時代已經唔再容許任何學生會存在。雖然現場學生多數都有戴好口罩，但和平嘅儀式，仍然被城大設施管理處嘅人以防疫問題為由打壓。

### 香港教育大學
2022年1月，教大管理層向全體師生發電郵，宣布唔再承認學生會地位。指學生會多年來存在管治問題，加上已連續4年以臨時行政委員會形式運作，未獲學生授權，缺乏代表性。

學生會會長楊逸銘表示學生會一直根據既有章則、程序進行選舉及委任幹事，而教大學生都可以成為學生會會員，強調學生會並無剝奪任何學生成為基本會員嘅資格。佢又話，學生會近年致力改善管治方式，增加透明度，包括設立網頁、社交媒體帳號、設置告示板、張貼會務資訊等，質疑校方如果覺得學生會存有管治問題，點解唔向佢哋提出。

同年2月，有超過十五分之一學生會會員根據會章要求召開全民投票決定學生會未來。但後來大學學生事務處處長甄玉媚發出通告指舉行全民投票，違反大學決定，因此命令停止全民投票，學生商討過後，已停止全民投票。

## 外間評論
香港大學當時嘅決定，當時被部份學生批評，有校方學生咁做係向學生宣戰，漠視學生嘅民意代表，而且對於學校唔保護學生感到痛心。

## 睇埋
* 香港國安法對高等教育界嘅影響

## 參考
南信牛奶甜品

係廣州一老字號餐廳，喺1934年開舖，依家鋪面喺荔灣區第十甫路47號（湛露直街口東斜對面）。

間舖頭原初係由董景雲喺順德大良一手創辦嘅**大良南信**，後嚟向北搬入廣州嘅第十甫繼續辦。佢主要搞雙皮奶同薑汁撞奶出晒名。

其中，喺第十甫嘅總舖亦係南信牛奶甜品嘅唯一舖面。

## 攷

類:荔灣區
中國共產黨廣東區委員會舊址

，簡稱**中共廣東區委會舊址**，係中國廣東廣州嘅民國建築同博物館，喺越秀區文明路194～200號（中山圖書館正門對面）。間嘢曾經係中共地下黨廣東區委嘅所在地。

## 結構
間嘢佔地278m²，磚木結構式騎樓建築，座南向北，入面有3層樓。其中1樓係大門；2樓係中共青年團辦公室；3樓係共產黨嘅辦公室。

## 史
1924年，中共做緊地下黨期間，廣東區委會嚟咗舊國立中山大學（而家嘅廣東省立中山圖書館）南邊一帶搞建築而開創咗中共軍事工作同監察工作嘅先河。管轄範圍從兩廣到閩南等地。自從周恩來喺同年9月初返廣州後做過中共兩廣區委員長直到第二年俾陳延年繼任。期間有鄧穎超、張太雷同彭湃等人喺度辦過公。1927年4月因中國國民黨清黨而去香港避難，中共廣東區委先至正式入嚟執政兼改組成廣東省委。1949年中華人民共和國成立後，原地變成中國共產黨嘅屬下地方。間嘢喺1978年俾廣東省人民政府列佢做文物。

## 攷
* 中国共产党广东区执行委员会旧址 广州市人民政府

類:廣州民國建築
類:越秀區古蹟
黛姑娘床單

**黛姑娘床單**（****）係太平洋戰爭、日佔香港時期嘅一件重要歷史文物。呢張床單係喺香港赤柱拘留營秘密製作，上面繡咗一千一百個名、標誌同數字，並附有兩年嘅營區，用密碼寫成嘅日記。喺日軍多次搜查營地，都成功收埋，打完仗有人帶返英國。 1975年，張床單捐咗畀倫敦帝國戰爭博物館；2009年5月，喺帝國戰爭博物館嘅《俘虜：戰俘嘅非凡生活》特別展覽度公開展出。

## 黛姑娘背景
張刺繡床單嘅作者，全名叫**黛絲·瑪莉·些治**（），簡稱**阿黛**（），因為佢嘅職業又叫**黛姑娘**。佢喺沙福郡 Yoxford 村出世，大學讀生物學，跟住因應第二次世界大戰爆發而訓練埋做助理護士，但冇俾軍隊徵召去戰場。於是佢喺1940年3月搵咗份工，去香港教育司署做生物學家。

黛姑娘喺香港做嘢嗰陣，太平洋戰爭打到香港。香港保衛戰由1941年12月7號打到25號，黛姑娘就喺九龍喇沙書院校舍設立嘅臨時軍事醫院度做助理護士。日軍打到入九龍嘅時候就攻佔咗喇沙書院，俘虜駐場醫護人員，包括黛姑娘。佢喺喇沙踎到1942年1月20號，跟住被移送赤柱監獄，同大約二千名西洋籍戰俘一齊韞喺個俾炸彈炸到爛溶溶嘅前獄卒宿舍。黛姑娘形容赤柱監獄因為三面環海，「係一個幾容易用大海嚟強化監閘嘅位置」。

## 床單刺繡

打仗期間，黛姑娘一路枕住喺散裝紙上面寫日記，同埋喺床單上面刺繡。佢收埋啲日記喺中式睡褲入面。「重點係條睡褲啲皺褶索索聲，俾啲日記匿咗三年，每次搜查都好刺激但係安全過骨。」

張床單大約八呎乘七呎大（二點五米乘兩米），係喺開始打仗嘅時候「笠」返嚟嘅，喺喇沙軍事醫院「出世」。黛姑娘「喺唔知邊度搵到支針」，由醫院啲被鋪掹啲線出嚟，將佢嘅思緒繡落張床單。「一開始嘅時候冇諗過咩目的，繼續繡嘅時候亦冇諗過『戰後』點樣。刺繡純粹係因為手痕，要打發心神，靜靜雞記低自己啲諗頭。」

唔係刺緊繡嘅時候，張床單就靜靜雞攝喺佢張碌架床啲氈之間。到黛姑娘獲釋嘅時候，張床單已經繡咗1100個人名同符號，包括兩年嘅密碼日記同埋「好多男女老幼、冇命再見天日嘅各路英雄」嘅簽名。黛姑娘話，「叫呢啲符號做密碼嘅話就實在太睇得起我個諗頭喇，不過我的確唔想件事咁揚。敵軍問到嘅時候我咪話想學好啲英文囉。」

## 戰後經歷
黛姑娘喺1945年8至9月獲釋，遣返英國，途中因病喺哥林堡留院治療，跟住喺當地朋友 Willoughby G. Beauchamp 同 Kathleen 夫婦屋企休養。之後，佢跟英國空軍喺渭州 Lyneham 空軍基地著陸英國，然後坐大巴「舒暢噉喺秋日早晨，穿過靚到令人哽咽嘅英倫郊區，到達倫敦維多利亞站。冇人知道我返咗嚟。我坐喺我個香港行李箱度，喊咗。」

黛姑娘從此冇返過香港。佢去咗挪威休養，之後喺錫菲大學做舍監。佢喺錫菲同黃金商人 Eric Joyce （艾力·載思）邂逅、結婚，所以後世認識佢同埋佢張刺繡床單主要係認得佢冠咗夫姓嘅名 **Day Joyce**（**黛·載思**）。

1970年代初，「時間耐咗，當年打仗嘅劇烈傷痛終於丟淡到可以控制到回憶嘅情緒，又想記低事情嘅中心」，黛姑娘決定攞返佢啲「仲慘過回憶」嘅戰俘散裝紙日記同埋張刺繡床單出嚟，編寫成回憶錄。1975年初，佢奉獻咗佢本回憶錄同埋刺繡床單俾倫敦帝國戰爭博物館。1975年10月19號，已經係寡婦之身嘅黛姑娘，因為癌症辭世。

## 解讀
2000年代，研究員用黛姑娘嘅回憶錄解讀床單上面嘅刺繡，事隔六十年之後重現呢張「歡樂、鮮艷、唔係幾靚、污污糟糟」嘅床單嘅故事。呢張貌似平凡，好似求其繡咗啲嘢上去嘅床單，記錄咗黛姑娘心裡面嘅秘密，同埋第二次世界大戰期間，赤柱監獄戰俘嘅「恐怖事、曙光點、希望高潮...大事、小事、重要事、好笑事」。

2009年5月，張床單第一次公眾展出，係博物館北區臨時展覽嘅一環，展覽主題叫《俘虜：戰俘嘅非凡生活》（*Captured: The Extraordinary Life of Prisoners of War*）。

## 館藏
黛姑娘床單同埋幾件相關館藏而家珍藏喺倫敦帝國戰爭博物館，平時唔開放畀公眾但可以預約參觀。

* Day Joyce Sheet（黛姑娘床單），ID no. EPH 3849, Exhibits and Firearms Department（展覽及槍械部）
* Guide to the Day Joyce Sheet（黛姑娘床單導覽），作者：Bernice Archer
* Ordinary People: The Sheet（平凡人：嗰張床單）, ID no. P324, Documents Reading Room（藏書閱覽室）
* 黛姑娘簡介刺繡床單錄音，ID no. 16065/2，Sound Archive（音訊館藏部）

## 書目
後世有關黛姑娘床單嘅記載，主要出自 Bernice Archer 手筆，佢專研究太平洋戰爭期間各地俾日軍俘虜嘅平民嘅被囚生活。相關書目包括：

* Bernice Archer (2004): *The Internment of Western Civilians under the Japanese, 1941-1945: A Patchwork of Internment*. Routledge, 2004. . This book is a comparative study of the experiences of civilians in mixed family camps and sexually segregated camps in the Far East, combining a wide variety of conventional and unconventional source material.
* Bernice Archer, Kent Fedorowich (2006): *The Women of Stanley*. In: *[[:en:Women's_History_Review|Women's History Review]]*, Volume 5, Number 3, . This article examines the experiences of some of the women in Stanley Internment Camp, Hong Kong, analysing their roles and contributions to camp life.
* Bernice Archer (2008), *Internee voices: Women and children's experience of being Japanese captives*. In: Kevin Blackburn and Karl Hack (eds,) *Forgotten Captives in Japanese Occupied Asia*, (London & New York, Routledge, 2008), pp.&nbsp;224-242.

## 參考資料
千瀧溝大瀑布

係中國廣東廣州一大型公園兼中國國家AAA級嘅旅遊區，亦係親山水竹石嘅地區，喺從化良口鎮溪頭村西南角同阿婆六西邊之間。景區對面可以望到惠清高速公路嘅溪頭收費站。

瀑布闊約290m，高約80m。由於佢周邊都係山旮旯地方，所以生態環境保存得比較好，負氧離子含量去到100,000个/m³，有「天然氧吧」嘅稱呼。入面主要種咗荷樹、荔枝、椎、石榴、羅漢松等植物……重養咗穿山甲、娃娃魚、栗鼠、畫眉、長尾稚等動物……喺山上嘅瀑布位嘅海拔去到650m。

雖然呢個景區嘅景點比較少。淨得表演台、休息台同餐飲區；遊樂設施重有滑道同觀光車響度，但係佢嘅皇牌主打景區喺山頂。

## 相

## 攷
* 看山.看水.看竹林－从化千陇沟大瀑布周末小行
* 千瀧溝大瀑布 永安旅遊
* 千泷沟大瀑布旅游区 易欢游旅行网

類:廣州公園
類:從化公園
類:廣州旅遊景點
穎竹街

**穎竹街**（），係香港九龍黃大仙區竹園一條路，西起竹園道，東接沙田坳道，長約莫700米，當中翠竹街東面嘅路段穿入竹園北邨。

## 沿路建築
*竹園北邨
*盈福苑
大橋村

**大橋村**可以係：
;香港
*大橋村 (元朗)
*大橋村 (大帽山)
;廣東
*大橋村 (韶關)
*大橋村 (清遠)
*大橋村 (茂名)
*大橋村 (湛江)
劉沛龍

**劉沛龍**（）係香港電台節目主持人，而家喺香港電台第二台主持深宵音樂節目《輕談淺唱不夜天》。

## 簡歷
劉沛龍喺加拿大溫哥華讀大學，主修視覺藝術、副修傳理學，做過5年合眾之音義工DJ，大學畢業後返香港，1993年加入香港商業電台做廣告創作，之後開始做埋節目主持。跟住佢移居返溫哥華，做過華僑之聲同加拿大中文電台節目主持，亦有做過新時代電視嘅主持。再之後佢又回流返香港，加入香港電台做主持。

## 出面網頁
* 香港電台網站
大橋村 (韶關)

**大橋村**（）係中國大陸一個嘅瑤族傳統村莊，喺乳源大橋鎮西北近楊溪河兩頭，屬廣東韶關嘅自然村。

佢計話係大明初年由許氏祖先南下嚟乳源一帶開村先嘅，入面主要起嗮客家圍屋嘅特色建築。村入面嘅觀瀾書院、西京古道同紅豆杉森林公園，依家都係當地嘅生招牌。

## 攷
* 广东省韶关市乳源县大桥镇大桥村 博雅地名
* 大桥村 路路通地名

類:乳源自然村
余琦琪

**余琦琪**（，）係香港新聞從業員，前無綫新聞財經主播及記者。現時為HOY TV節目主持人及大學講師。

## 簡歷
余琦琪家境富裕，其父在內地從事建材生意，同時為港區省級政協委員。她大學讀英國修適士大學媒體及文化研究雙學位，之後於2018年完成香港中文大學新聞學文學碩士課程。她2018年加入Now TV做財經台記者，主要主持股市及報導財經節目。

2020年轉職無綫電視，主要喺85台財經及體育資訊台《智富360》、81台翡翠台《交易現場》、《深港滬通》及83台《深港滬快訊》主持節目，曾是歴來最年輕的《交易現場》主持，更試過一天之內於三台主持財經直播節目。其親切、清晰及轉數快的主持風格被網民熱烈討論。她亦曾主持《理財有道》及《有錢淘》等專題節目，後來亦聯合滙豐金融服務亞洲投資策略主管劉紹文一同主持《金融街話》，其後於2023年12月離職無綫電視。

余琦琪離職後進修了中醫相關課程，於2024年6月轉職HOY TV，主要主持《一線搜查》。

其後於2025年加入香港城市大學媒體與傳播系，擔任大學講師及電視廣播（本科）的副課程主任。

## 參考來源

## 出面網頁
*
春水堂

**春水堂**（）係臺灣一間連鎖茶飲公司，經營**春水堂人文茶館**。公司1983年成立，1988年開始叫「春水堂」，2013年同2018年先後進軍日本同香港。
Pot Noodle

**Pot Noodle**係一個即食麵、小食牌子，提供唔同口味同品種即食麵。呢種脫水食品由寬麵條、什錦乾菜同調味粉組成。佢係通過加入滾水製成，兩至三分鐘後，麵就會變腍，味粉就會溶。產品包裝住一個塑膠杯，可以方便食準備好嘅麵。大多數杯麵會有一包醬，例如豉油。

## 爭議
Pot Noodle 品牌嘅廣告活動引起咗好多爭議。2002年8月，接收到一連串投訴之後，一系列將 Pot Noodle 描述為「the slag of all snacks」電視廣告收返。

同「辣麵」系列相關嘅海報活動，標語寫住「hurt me, you slag」畀聯合利華收返，因為（ASA）認為標語語氣可能解釋成為縱容暴力。

2005年5月，廣告標準局收到 620 宗投訴，涉及一系列廣告，內容係一個男人嘅褲入面有一個大號，帶有暗示性口號「Have you got the Pot Noodle horn?」。 有啲投訴形容佢哋「又冇味又冇禮貌」。呢三個廣告已經獲准喺限時間播出，主要係夜晚九點後。ASA 並無完全認同呢啲投訴，只係表示「有啲粗魯」，認為佢冇害仲表示「時間限制係合適」。

Pot Noodle 已經係同「大細路文化」有關連；** 嘅 Samuel Fishwick 叫佢做 「traditionally 'laddy'」。

## 參考

## 出面網頁
* 
* 聯合利華品牌資料
大細路文化

**大細路文化**（**Lad culture**、**laddish culture**、**laddism**) 係英國同愛爾蘭嘅次文化，最初同「英倫流行運動」（Britpop movement）有關。 1990 年代頭開始，「大細路」係指一般有中產階級嘅造形，而抱有工人階級嘅態度後生男性，呢隻次文化流行後生仔，反知識、輕視感性（sensiblity），而支持飲酒、暴力同性別歧視。  

## 攷
電荷守恆定律

**電荷守恆定律**（**law of conservation of charges**）係物理學上嘅一條定律，指「一個封閉系統入面嘅電荷總量唔會變」。

## 睇埋
*古典電磁學
聶敏

**聶敏**可以係指：
*聶敏 (大明官員)
*聶敏 (香港)：香港親中派教育界人士，喺2021年涉嫌虧空公款過千萬被捕。
聶敏 (河南)

**聶敏**係大明官員，進士出身，河南武陟縣人。

## 生平
佢喺洪武十八年（1385年）登進士，做官最高去到桐廬縣嘅縣丞。

## 參考

類:中國官員
類:大明人
類:河南人
類:聶氏
聶敏 (香港)

**聶敏**（）係香港親中派教育界人士，鼓吹香港進行愛國主義教育。佢喺2021年4月中聯辦主辦嘅「香港各界青年學習中央領導講話精神座談會」以青年代表嘅身份發言，話愛國要了解國家歷史。

聶敏響2004年加入優才書院小學部做嘢，做過德育副主任同埋活動主任，2020年開始出任小學部校長。

佢喺優才書院小學部做校長嗰陣，為咗推行愛國教育，同一啲中國大陸嘅學校結成「姊妹學校」，組織學生去大陸研學，話要畀機會學生了解當今國家發展嘅變化。但係佢喺在任期間涉嫌違反專業操守，加上財務管理紊亂，喺2021年5月辭職。同年10月，佢因為涉嫌虧空公款過千萬正式被捕。 

聶敏本來應該喺2024年12月4號朝早喺觀塘裁判法院因為涉嫌盜竊案提堂，但係佢喺提堂之前墮樓身亡。

## 參考


類:香港小學校長
姚冠東

**姚冠東**，外號「廖孖記腐乳東」，「廚神東」，「電磁爐廚神」，網台主持，跨媒體創作人香港政治人物。現經營東記私房菜，曾係網上直播期間，將未洗芽菜直接放入炒粉，更使用塑膠飯盒直接蒸蘿蔔糕。姚冠東經常買啲大陸食物然後話係進口嘢去欺騙食客。同埋姚冠東唔識用明火爐炒嘢，只係識用電磁爐炒到啲菜水汪汪。姚冠東更加係Facebook話自己用好多廖孖記腐乳作為羊腩煲配料，仲不斷添加俾D客人食。

姚冠東好鍾意用支持英格蘭男足去表示自己係英國人愛英國，但係連基本英文都寫錯，係Facebook寫Life must goes on. 

2021年10月26號，佢被廉政公署指控四項違反《選舉（舞弊及非法行為）條例》而被捕。

## 政治立場同參與
佢嘅立場偏向非建制派，但同其他非建制派政治人物嘅來往比較少。

佢喺2020年香港立法會選舉（比政府單方面押後之前）報名參選嗰陣政綱，包括撤回國安法。不過，佢並無參與民主派嘅初選。

佢喺2021年3月接受大紀元《珍言真語》節目採訪時表示，喺中共全面管治嘅情形下， 創作自由一定是受到嚴重影響，又形容香港遭受「自由的死敵」全面管控。不過佢亦鼓勵大家要有志氣同勇氣，唔好放棄。

係2024年6月3號晚，姚冠東係自己個直播節目《留下來的人》大鬧劉細良，蕭若元，黃世澤同埋陶傑，話佢哋離開咗香港就無資格評論香港，但係又自相矛盾話以上幾位KOL無講47人案件。不過直播後加埋都無一千View。

姚冠東係特朗普槍擊事件上，質疑特朗普學陳水扁自編自導自演。

## 參考
美國隊長 (香港)

喺香港嘅非建制派支持者入面，曾經有人以Marvel Comics整出嚟嘅虛構超級英雄美國隊長造型出現喺一啲抗爭場面，受到傳媒一啲嘅關注。雖然兩代香港嘅美國隊長並無正式嘅傳承關係，但都因為表達唔同於官方（同泛民主派、香港本土派同聲同氣）嘅政治意見，成為咗政治犯。

## 第一代美國隊長：容偉業

容偉業本身有自閉症，但熱愛運動。曾經因為參與2016年魚蛋革命而被判入獄，去到2021年3月出獄。

## 第二代美國隊長：馬俊文

馬俊文只係因為响香港修例風波期間叫口號，並無訴諸暴力行為，就畀香港政府，以《香港國家安全法》嘅名義之下被定罪。

## 參考
容偉業

**容偉業**（），香港社運人士，祖籍廣東省東莞，外號「美國隊長」，常以美國隊長嘅打扮參加社運，喺青衣長青邨長大，患有自閉症。

容偉業曾參與2016年魚蛋革命而被捕，去到2019年5月9號被判入獄三年，喺2021年3月17號出獄。佢喺出獄嘅時候話想過返正常人生活，又呼籲香港人加油。

## 參考
改改

《**改改**》係香港歌手劉小慧嘅第五張大碟，第四張粵語專輯，喺1994年3月22號推出。呢隻亦係佢喺寶麗金最後一隻專輯，同年中佢轉投BMG博德曼唱片。

## 曲目

## 唱片版本
* CD版
* 錄音帶版

## 音樂錄影帶
* 改！改！（愛戀革命）
* ＋－×÷
古希臘哲學

**古希臘哲學**（）係指古希臘時期嘅哲學。

## 字詞

哲學個英文名**philosophy**嚟自古希臘文**philosophia**，即係
***philo-**（**鍾意**、**愛**）同埋
***sophia**（**知識**、**智慧**）
嘅結合－所以古希臘人嘅哲學可以理解做「對知識嘅愛」噉解

## 知識論

早喺古希臘哲學當中，柏拉圖等哲學家就經已成日喺度諗知識論相關嘅問題。例如係柏拉圖寫嘅蘇格拉底式對話（古希臘一種出名嘅文體，描寫蘇格拉底同第啲角色就各種哲學課題進行反覆嘅答問）《美盧篇》（Μένων / Ménōn）就有講到想像中嘅蘇格拉底同啲人討論知識嘅定義，途中書入面嘅蘇格拉底有主張「淨係得真確信念，唔算係具有知識」噉嘅見解。

打後嘅古希臘思想家都有提到知識懷疑論噉嘅諗法。

## 哲學家
*柏拉圖
*阿里士多德
*蘇格拉底
*伊比鳩魯

## 睇埋
*文藝復興
*啟蒙時期
*希臘神話

## 攷
同病毒共存

喺武漢肺炎大爆發之下，世界各國去到一段時間都無辦法做到零確診，基於經濟同人民生活原因，有啲國家決定放棄零確診嘅目標，採取**同病毒共存**嘅政策。英國係呢個政策嘅開路先鋒，而之後世界各國相繼跟從。自從武漢肺炎病毒變種做傳播力極高但殺傷力極低嘅Omicron變種病毒之後，由於清零政策唔合時宜，無法阻止病毒大規模擴散，浪費人力物力之餘，又對經濟同社會運作產生極為嚴重嘅損害，所以除咗中共喺習近平命令下，仲喺度夾硬搞所謂嘅「動態清零」之外，基本上清零政策已經畀世界各國抛棄，轉而推行更符合社會經濟現況嘅同病毒共存政策。

## 背景
喺武漢肺炎疫情初期，好多國家都有唔錯嘅防疫成績，例如台灣、香港、星加坡、紐西蘭同南韓等，但呢啲都係依賴封鎖邊界、隔離旅館同埋境內嘅嚴格封鎖等措施。

不過，喺高傳染性嘅Delta變種病毒出現之後，各國就發現疫情根本難以控制。市民難以忍受長期封鎖嘅生活，經濟亦受好大嘅打擊，所以，有啲國家就採取「同病毒共存」嘅做法，希望回復相對正常嘅生活。

## 科學家嘅理據同建議
喺2021年1月，科學雜誌《自然》訪問咗全球百幾名免疫學家、病毒學家同衛生專家，近90%嘅受訪者認為，武漢肺炎病毒唔能夠根治，又話有證據表明，病毒可能會成為地方性病毒，並繼續喺世界各地傳播。

此外，根除傳染病其實並唔常見。事實上，世界衛生組織到而家都只係宣佈咗天花同牛瘟被正式根除。

## 政策倡議下各地嘅做法同反應
### 中國大陸

中國大陸去到2022年仍然堅持清零政策。中共總書記習近平多次強調中國要實行「動態清零」，絕對唔會同病毒共存。前中國衛生部長高強亦喺官媒撰文，話中國必須堅持嚴格防控，打消同病毒共存嘅想法。

喺揚州，有教師喺網上發文，建議揚州試辦同病毒共存，降低封控措施強度，雖然只係政策討論，但結果就被警方以「發布涉疫情不當言論，造成不良社會影響」為由，行政拘留15日。另外，上海復旦大學附屬華山醫院感染科主任張文宏發表言論，話中國應考慮「同病毒共存」，亦因為自己同官方立場唔同，遭受網絡暴力欺凌。

### 星加坡

星加坡政府喺2021年6月宣布，要採取同病毒共存嘅做法，並且以佢哋嘅高疫苗接種率作為依據。總理李顯龍喺10月9號表示，星加坡喺病例穩定時達到新常態，將可放寬限制措施。佢又預計，星加坡邁向新常態要3至6個月時間。

### 香港
喺香港，政府堅持推動「動態清零」做法，但坊間亦有討論同病毒共存嘅做法。2022年1月25號，民主黨公布一項民調結果，指65%受訪者贊成香港應該就同病毒共存策略作準備。

雖然係公共衞生議題，而且建議亦得到一定民意支持，但親中派立法會議員何君堯就話，就算呢啲討論都係違反北京未經諮詢或香港人同意而強行嘅《港版國安法》，結果引起部分親民主派人士批評，例如台灣香港協會理事長桑普就因此大鬧何君堯係垃圾，就連香港政府都話，呢啲純意見討論唔涉及違法。

## 參考
水邊河

**水邊河**（）係中國廣東嘅河，亦係水系嘅支流，成條喺清遠英德境內。全長78km，流域面積837km²。

## 概況
呢條河最先喺英德地區西邊嘅洛家塘一帶開始流出，最先以地下河形式行，行到英西峰林走廊後出地向南，離開英西峰林走廊景區後轉向東，喺版下社轉向東南；到克巖村後轉向南，去到洞天仙境一帶轉入地下河，離開洞天仙境後出地向東南，經過峰林小鎮東北角嘅滑翔傘基地一帶，跨過惠清高速公路後轉向東；經過金造村同寶溪村、花塘村，喺西牛鎮同支流匯合後轉向北行；喺長黎鄉附近轉向東，兜過兩座山同埋沙壩村，喺五角村近竹子腦一帶同支流匯合；跟住轉向東北，經過水邊鎮一帶，去到耕好圍鄉後轉向北，跟住兜幾個彎，最後喺水邊鎮東北角同連江匯合。 

## 全景

## 有關嘅書
* 

類:英德
類:中國嘅河
河鮮

**河鮮**（），係用河流捉返嚟，或養殖出嚟動物整嘅食物，例如淡水魚類、淡水蝦咁。
一致收斂

喺數學分析入面，**一致收斂**（）係函數序列嘅一種收斂模式，強過逐點收斂。
外代數

喺數學入面，**外代數**（）係一個多種線性代數嘅構作，喺幾何學上可以好方便噉研究面積、體積同佢哋嘅高維度版本。
李思穎

**李思穎**（，，）係香港一位職業單車手。她參加過喺德國柏林舉辦嘅賽事。

## 獎
* 中華人民共和國全國運動會
** 女子個人公路賽金牌（第十四屆）
** 女子個人公路賽金牌（第十五屆）
** 女子金牌（第十五屆）
** 女子場地單車全能賽金牌（第十五屆）

## 參考

## 出面網頁
表面科學

**表面科學**（**surface science**）係物理學同化學上嘅一系列研究，研究响兩個唔同嘅相之間條交界位嗰度發生嘅物理同化學現象。
飛秒化學

**飛秒化學**（英文：**femtochemistry**）係物理化學嘅一個子領域，專門以極短嘅時間尺度（時間以 10-15 秒嚟計）嚟研究化學反應。噉做係因為用呢啲極短嘅時間尺度嚟研究化學反應能夠清楚噉睇到分子入面啲原子重新排列嘅過程。
特殊學習需要

**特殊學習需要**（，，簡稱**SEN**）係指嗰班比大多數同齡細路喺學習同發展方面遲緩、困難或者殘疾嘅學童。有特殊學習需要嘅細路可能需要同其他同齡細路更多嘅幫助，呢種幫助叫做**特殊教育**。特殊學習需要嘅學童分唔同類別，主要症狀包括讀寫障礙、智力障礙、自閉症、發展遲緩、情緒障礙、過度活躍症等。

## 特教學習形式
*集中式特教班：由特殊教育老師全部擔任所有教學、學童互動嘅工作。
*合作制班：大部分時間都由特殊教育老師進行教學工作，少部分時間參加普通班
*資源教室：學生大部分時間都喺普通班接受教學，但係有少時間需要特教資源嘅時候可以嚟資源教室獲取相關管道。
**普通建教班：將學生直接安置喺普通班，以肢體障礙學童常見
***床邊教學：針對有嚴重疾病而離開唔到屋企、病床嘅孩童，進行到府教學嚟協助佢哋課業發展。

## 睇埋
*融合教育
*特殊學校

## 參考
黃茶園

**黃茶園**（）又嗌**黃草崗**（），係中國廣東廣州嘅山，喺從化區良口鎮溪頭村東邊，最高海拔1136m，最低海拔350m。

佢亦係廣州地區繼天堂頂同鷄頂山後嘅第三高峯，喺山頂可以望到嗮成個溪頭村同阿婆六、部份流溪河水庫之地。喺溪頭村入面亦有步道上去，不過要行3.5km路程先至上到山頂。

## 事件
### 規劃上山徒步路線

2016年7月28號，廣州市人民政府第一次針對上山啲驢友而整咗1Mm路程嘅上山路線規劃，其中一期示範段100km，最先揀咗從化60km嗰路段做試點。其中包括咗上去黃茶園嘅路線（黃茶園綫）。同年11月11號，工程正式完工而對外開放。

## 攷

類:廣州嘅山
類:從化
ASD

**ASD**可以係指:
*建築署（Architectural Services Department），香港政府發展局轄下嘅建築部門簡寫

*自閉症 英文（autism spectrum disorders）嘅簡寫

*朝日啤酒 (Asahi Super Dry)嘅簡寫

*航空系統部（Aeronautical Systems Division），美國空軍嘅航空系統中心前身嘅簡寫

*西奈航空嘅ICAO代碼
天體化學

**天體化學**（英文：**astrochemistry**）係天文學同化學嘅交界領域，由化學嘅角度研究天體，包括係研究各種天體嘅化學成份（例：「呢粒行星係由咩化學元素組成嘅呢？」）。
## 攷
基拔圖布拉加

**基拔圖布拉加**（**Gilberto Braga**，）係巴西編劇及作家。

布拉加喺巴西里約熱內盧州嘅里約熱內盧出世。佢係1976年巴西電視劇《女奴》嘅編劇。喺1985年女主角盧塞麗婭山度士攞到《大眾電視》金鷹獎最佳外國女主角獎，皆因嗰屆係唯一一屆為外國演員頒獎嘅金鷹獎，所以佢係到而家唯一外籍女性金鷹獎得主。

2021年10月26號，佢喺里約熱內盧科帕星宿醫院因腦退化同食道穿窿引致感染逝世，終年75歲。

## 連出去
蘇啟康

**蘇啟康**（），筆名**晴朗**，係香港媒體製作人，曾經為東亞唱片旗下品牌AMusic拍攝音樂錄影帶，而家喺無綫電視工作。

## 經歷
蘇啟康喺香港出世，於皇仁書院讀中學，畢業後往澳洲雪梨進修平面設計，但兩年後就放棄修讀返咗香港，1993年加入無綫電視助理編導訓練班，出任製作助理，曾製作大量綜藝節目。2003年，佢離開無綫，之後獲曾志偉推薦投身電影圈做監製同導演。

## 參與作品
### 無綫電視
* 2021年：《單對單》 
* 2021年：《思家大戰》

### 其他
* 2006年：《金國民》（同李思捷共同執導）
* 2006年：《半醉人間》
* 2012年：《天梯》
* 2015年：《吉星高照2015》

### 音樂錄影帶
* 2010年：JW《氹我》
* 2011年：JW《Falling In Love》
* 2023年 : 炎明熹《今生今世》

## 爭議
### 拍攝反送中運動短片被指抹黑運動
蘇啟康曾經拍攝短片《明登兄弟》，內容講述香港反送中運動，得到一啲親中派媒體轉載，但就被認為抹黑抗爭者。

一直關注無綫電視爭議嘅Facebook專頁思思 TVB 的二三事批評，呢套片除咗演技同觀賞體驗唔好之外，劇情亦唔合理，時間線混亂，唔少內容亦同事實不符。例如，套片內容入面提到一啲激進派示威者爆粗鬧和理非（和平理性非暴力）嘅示威者，但運動當時就強調和勇不分（即係就算手法唔同，大家都係手足）。另外，短片又話拆祠堂去逼解放軍出動，但兩者根本無關連。甚至，短片指控示威者係收錢抗爭，但又冇提出證據。

## 參考
必須條件分析

**必要條件分析**（Necessary Condition Analysis，又叫做NCA）係一種近年開始喺組織科學入面開始盛行嘅研究方法，主要係用嚟發掘要達到一個結果之下嘅必要條件。

## 睇埋

* 充分必要條件

## 參考
晴朗

**晴朗**可以係指：
*天晴，天氣嘅形容，同天陰相對
*晴朗 - 中國歌手老狼嘅專輯
*蘇啟康 - 香港媒體製作人，筆名晴朗
*香港啟德公屋區嘅稱呼，嚟自啟晴邨同德朗邨，兩邨之間有座晴朗商場
*分別喺雷霆881同埋叱咤903播出嘅電台節目在晴朗的一天出發 (雷霆881)同埋在晴朗的一天出發 (叱咤903)嘅簡稱
晴朗 (專輯)

《**晴朗**》係老狼嘅第二張專輯，於2002年12月1號由華納唱片發行，收錄11首歌。

## 曲目

## 獎項
《關於現在關於未來》獲得第9屆全球華語音樂榜中榜最受歡迎十首歌曲獎項。

## 參考


## 出面網頁
*
主流幣

**主流幣**係加密貨幣嘅一個術語，指受到幣圈主流認可嘅數字貨幣，存在時間較長，大多數人都知道呢種幣，而且認同佢嘅價值。

有啲加密貨幣可能喺推出初期未必獲得主流認可，甚至被視為山寨幣或者空氣幣，但隨著時間發展，佢哋可能獲得較多認同，從而成為主流幣。其中一個例子就係萊特幣。

## 部分被視為主流幣嘅加密貨幣
* 比特幣
* 以太坊
* 瑞波幣
* 萊特幣

## 參考
傳銷幣

**傳銷幣**係加密貨幣嘅一個術語，指一啲掛住區塊鏈或者加密貨幣名義嚟做傳銷、行騙嘅手段，實際上傳銷幣同區塊鏈毫無關係，既唔係基於區塊鏈技術所發行嘅 Token、冇相關技術、亦唔可以喺正規嘅貨幣名義交易平臺交易。佢哋好多時都會收入會費（或者以其它名義收錢），承諾高回報高收益，有啲甚至承諾幣價只升不跌，同埋有下線抽佣。

## 參考
納米化學

**納米化學**（英文：**nanochemistry**）係化學嘅一個子領域，結合納米科技，用納米尺度嚟研究化學嘢。
溪頭村

**溪頭村**（），全名**溪頭旅遊村**，係喺從化良口鎮東北偏東位，屬廣州一自然村兼古村，家下佢被當局評定係廣東嘅「美麗鄉村」之一，對外宣傳有「廣州最靚鄉村」同「長壽村」、「靚女村」、「李花村」啲花名。

而流溪河嘅其一水頭、溪頭水庫同埋廣州第三高峰——黃茶園亦喺呢個村入面，景區入面嘅福田里、金紫里、濟陽里，重有好多間幾百年嘅歷史建築喺度。個村有規模咁種三華李、梅、柿、沙糖桔啲生果。

## 攷
* 从化溪头旅游村 广州市人民政府
* 溪头村 博雅地名

類:從化區自然村
類:廣州旅遊景點
類:廣州文化
類:廣州地理
類:嶺南風格嘅建築物
糸守星

**糸守**（；；），又嗌**小行星113405**，係太陽系入面，小行星帶一小行星。佢由美國密西西比州積臣嘅宇航員——R. A. 達卡喺2002年9月28號發現。佢個名出自日本電影《你的名字。》嘅「糸守町」。呢粒小行星係成個小行星系入面，第113405粒發現嘅小行星。

## 睇埋
* 小行星一覽 (113000-114000)

## 攷

## 出面網頁
* Slipo de (113405) Itomori (de ''IAU Minor Planet Center'')
* 113405 Itomori : Parametroj kaj simulado de orbito (el ''JPL Small-Body Database Browser'')
阿婆六

**阿婆六**（）係中國廣東廣州一自然村，喺從化區良口鎮東北偏東位。雖然佢係廣州未開發嘅地方，但佢係天文同攝影嘅發燒友拍攝夜空同太空嘅秘密基地而出名。

呢個村既係廣東地區嘅美麗鄉村之一，又係廣州海拔最高嘅自然村。個村平均海拔有730m，外景有啲似《你的名字。》電影入面嘅糸守町。

## 名
個村最初冇名。相傳有年春節，有位阿婆去完心抱間屋，帶住煎堆返屋企，咁啱經過呢度，行到半山因道路太難行，擔架上啲煎堆跌嗮出嚟，後嚟有熱心啲人大嗌「阿婆碌」而好心提醒阿婆執返啲煎堆。個故仔喺呢條村開始流傳，因嗰時屬客家地區，客家話嘅「碌」同「六」係同音，所以後人又嗌佢做「阿婆六」。

## 攷

類:廣州地理
類:從化區自然村
類:廣州旅遊景點
李思蓓

**李思蓓**（，），原名**李慧萍**，喺1995年無綫電視藝員訓練班第八期藝員進修班畢業後加入無綫電視，同期嘅正式學員有雷穎怡、伍慧珊、羅貫峰、李天翔、劉永晉、盧卓南、孫恩明、盧慶輝同埋蓋世寶等，同班旁聽生有湯盈盈、姚瑩瑩、滕麗名、劉永健、關可維、孫大龍、李詠儀同埋張潔蓮等。

1998年同雷穎怡參與主持當屆世界盃而同被稱為「世界妹」，之後再同雷穎怡、汪曉文（後改名汪琳）、梁佩盈、翟佩雲、梁雪湄、任港秀、姚樂怡等組成電波少女（「愛心少女」前身，現已解散）。佢亦曾經簽過漢傳媒，參與多部TVB電視劇，又進軍電影圈。

2005年，李思蓓進軍商界，經營美容同按摩業務，係泰式按摩連鎖店泰殿嘅老闆。

2012年年初，低調簽約上海汪子琦工作室成為旗下藝人，轉往中國大陸發展。

喺2020年10月，李思蓓加入《大家真瘋Show》新頻道主持節目大家「真」瘋騷，逢星期一至五，早上10點至12點播出，其他主持人有梁思浩、苑瓊丹、李日朗。

## 參考
新海誠星

**新海誠**（；；），又嗌**小行星55222**，係太陽系入面，小行星帶一小行星。佢由美國密西西比州積臣嘅宇航員——R. A. 達卡喺2001年9月12號發現。佢個名出自日本電影監督——新海誠。呢粒小行星係成個小行星系入面，第55222粒發現嘅小行星。

## 睇埋
* 小行星一覽 (55000-56000)

## 攷

## 出面網頁
* Slipo de (55222) Makotoshinkai (de ''IAU Minor Planet Center'')
* 55222 Makotoshinkai : Parametroj kaj simulado de orbito (el ''JPL Small-Body Database Browser'')
沉默之聲

**沉默之聲**可以係指：
*沉默之聲 (西蒙和加芬克爾)：Paul Simon同Garfunkel合作一首歌曲，1964年推出
*沉默之聲 (林多玫)：澳洲韓裔歌手林多玫單曲，澳洲參與2016年歐洲歌唱大賽嘅歌曲
香港政治人物學歷爭議

喺香港，有啲議員或政治人喺宣傳自己或者同公眾溝通嘅時候，都會提到自己嘅學歷。不過，當中就有人試過陷入爭議，甚至被指控擁有來自野雞大學嘅假學歷。

## 涉事政治人物列表

## 外間反應
對於親中陣營唔少人擁有具爭議嘅學歷，泛民主派有部分人士除咗會公開質疑，甚至會作出法律行動。例如，喺2016年香港立法會選舉，喺九龍東出選嘅民主黨胡志偉，亦曾經喺選舉論壇上質疑柯創盛（柯碩士）。有「長洲覆核王」之稱嘅郭卓堅，就曾經就葛珮帆同柯創盛嘅學歷入稟法院，指責佢哋誤導選民，要求取消佢哋嘅議員資格。

## 參考
沉默之聲 (林多玫)

**沉默之聲**（Sound of Silence）係澳洲韓裔歌手林多玫嘅歌曲，由Anthony Egizii同David Musumeci所寫。呢首歌亦係代表澳洲參與2016年歐洲歌唱大賽嘅歌曲，並且喺嗰年攞到亞軍。

## 參考
馬宮天后廟

係中國廣東汕尾一古蹟兼寺廟，大明正德年間起好，喺城區馬宮街道西南邊近馬宮港一帶。

廟由海豐知縣——楊繼榮一手搞成，亦喺1575年重起，重先後喺大清嘉慶三年（1798年）同民國廿四年（1935年）、2006年12月重修過正座。

廟入面有三位天后聖母響度，分別係大媽、二媽同三媽。左邊配金龍寶印，右邊配皇令寶劍；重有兩位玉女衛士，分別係水仙同大伯老爺。

類:汕尾古蹟
類:汕尾城區
可爾必思

**可爾必思**（，）係一種乳酸菌嘢飲，係日本飲品製造商可爾必思株式會社嘅主要飲品產品。

可爾必思株式會社喺東京都澀谷區，英文叫做，曾經喺1991年時加入味之素集團旗下，依家係朝日飲品集團成員。可爾必思嘅名同時亦係公司嘅註冊商標。

## 出面網頁

* カルピス株式会社  
* カラダにピース CALPIS  
** 
** 
** 
* 台灣可爾必思官方網站 
* 粉絲團
* 可爾必思英文網站